Dôležité právne oznámenie

|

52009PC0226

Návrh rozhodnutie Rady a zástupcov vlád členských štátov Európskej únie, ktorí sa zišli na zasadnutí Rady o podpise a predbežnom uplatňovaní Dohody o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane a o podpise a predbežnom uplatňovaní Doplnkovej dohody medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane; Európskym spoločenstvom a jeho členskými štátmi na druhej strane; Islandom na tretej strane a Nórskym kráľovstvom na štvrtej strane  /* KOM/2009/0226 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 15.5.2009KOM(2009) 226 v konečnom zneníNávrhRozhodnutie Rady a zástupcov vlád členských štátov Európskej únie, ktorí sa zišli na zasadnutí Radyo podpise a predbežnom uplatňovaní Dohody o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane a o podpise a predbežnom uplatňovaní Doplnkovej dohody medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane; Európskym spoločenstvom a jeho členskými štátmi na druhej strane; Islandom na tretej strane a Nórskym kráľovstvom na štvrtej straneDÔVODOVÁ SPRÁVA1. Kontext návrhu |Dôvody a ciele návrhu Dohoda o leteckej doprave medzi Európskym spoločenstvom a jeho členskými štátmi na jednej strane a Spojenými štátmi americkými (ďalej len „USA“) na druhej strane podpísaná 25. a 30. apríla 2007 (ďalej len „Dohoda o leteckej doprave medzi EÚ a USA“) nadobudla platnosť 30. marca 2008. V článku 18 ods. 5 Dohody o leteckej doprave medzi EÚ a USA sa potvrdzuje cieľ obidvoch strán „maximalizovať výhody pre spotrebiteľov, letecké spoločnosti, pracovníkov a verejnosť na oboch stranách Atlantického oceánu prostredníctvom rozšírenia tejto dohody na tretie krajiny“. V článku 18 ods. 5 Dohody o leteckej doprave medzi EÚ a USA sa ďalej požaduje od spoločného výboru zriadeného na základe článku 18 ods. 1 Dohody o leteckej doprave medzi EÚ a USA, aby „vypracoval návrh podmienok a postupov, ktoré by sa požadovali na účely pristúpenia tretích krajín k tejto dohode“. Nórsko a Island formálne požiadali o pristúpenie k Dohode o leteckej doprave medzi EÚ a USA v roku 2007. V súlade s článkom 18 ods. 5 Dohody o leteckej doprave medzi EÚ a USA spoločný výbor vypracoval na svojom zasadnutí 26. februára 2009 návrh na pristúpenie Islandu a Nórska k Dohode o leteckej doprave medzi EÚ a USA pozostávajúci zo štvorstrannej „sprievodnej dohody“ a doplnkovej dohody pre vnútorné opatrenia medzi Spoločenstvom, Nórskom a Islandom. Keďže Nórsko a Island sú neoddeliteľnou súčasťou Spoločného európskeho leteckého priestoru, tieto opatrenia zabezpečia dôsledný regulačný rámec pre lety medzi USA a jednotným trhom leteckej dopravy v EÚ – vrátane Islandu a Nórska. Vytvoria sa tým komerčné výhody pre letecké spoločnosti a zákazníkov v EÚ a najmä sa zabezpečí súlad Dohody o leteckej doprave medzi EÚ a USA so spoločnou škandinávskou politikou v leteckej doprave. Návrhom sa zároveň zabezpečí zachovanie dvojstranného charakteru Dohody o leteckej doprave medzi EÚ a USA. Island a Nórsko budú zaviazané zúčastniť sa na rokovaniach so Spojenými štátmi o druhej etape dohody o leteckej doprave. |Všeobecný kontext Dohodou o leteckej doprave medzi EÚ a USA sa odstránili všetky komerčné prekážky pre lety medzi ktorýmkoľvek miestom v EÚ a ktorýmkoľvek miestom v USA. Spojené štáty okrem toho udelili leteckým prepravcom EÚ takzvané 7. práva slobody prevádzkovať lety medzi USA a členskými krajinami Spoločného európskeho leteckého priestoru (ECAA), ktoré nie sú členmi EÚ, ako je Nórsko a Island. ECAA však nemá žiadne externé dimenzie. Preto leteckí prepravcovia EÚ nemajú v súčasnosti právo prevádzkovať lety medzi Nórskom a Islandom a tretími krajinami. Takisto ani nórski a islandskí leteckí prepravcovia nemajú v súčasnosti právo prevádzkovať lety medzi EÚ a USA. Dohodou o leteckej doprave medzi EÚ a USA sa vytvorili rovnaké podmienky prístupu na trh pre všetkých leteckých prepravcov Spoločenstva a stanovili sa nové mechanizmy regulačnej spolupráce medzi Európskym spoločenstvom a Spojenými štátmi v oblastiach zvlášť dôležitých pre spoľahlivé, bezpečné a efektívne prevádzkovanie transatlantických leteckých služieb. Nórsko a Island prijali úplné acquis communautaire v leteckej politike. Začlenením obidvoch krajín do rámca Dohody o leteckej doprave medzi EÚ a USA sa preto zabezpečí, že všetci európski leteckí prepravcovia uplatňujúci acquis communautaire budú prevádzkovať transatlantické letecké služby v zosúladenom rámci. Pristúpenie Islandu a Nórska k Dohode o leteckej doprave medzi EÚ a USA by mohlo byť precedensom na pristúpenie Islandu a Nórska k ďalším leteckým dohodám Spoločenstva (napr. k Euro-stredomorskej leteckej dohode s Marokom). |Existujúce ustanovenia v oblasti návrhu Ustanovenia sprievodnej dohody rozširujú rozsah pôsobnosti Dohody o leteckej doprave medzi EÚ a USA mutatis mutandis na Nórsko a Island. Ustanovenia doplnkovej dohody sa zakladajú na rozhodnutí Rady z 25. apríla 2007 o podpise a predbežnom uplatňovaní Dohody o leteckej doprave medzi EÚ a USA (2007/339/ES). |Súlad s ostatnými politikami a cieľmi Únie Cieľ rozšírenia Dohody o leteckej doprave medzi EÚ a USA na tretie krajiny sa explicitne predpokladá v Dohode o leteckej doprave medzi EÚ a USA. Sprievodná dohoda vytvorí potrebné spojenie medzi Dohodou o leteckej doprave medzi EÚ a USA a Dohodou o spoločnom európskom leteckom priestore. Nevytvorí vonkajšiu dimenziu pre Spoločný európsky letecký priestor. Je v súlade s celkovou politikou EÚ vo vzťahu k Islandu a Nórsku. |2. Konzultácie so zainteresovanými stranami a posúdenie vplyvu |Konzultácie so zainteresovanými stranami |Konzultačné metódy, hlavné cieľové odvetvia a všeobecný profil respondentov Pristúpenie Islandu a Nórska k Dohode o leteckej doprave medzi EÚ a USA bolo predmetom rokovaní na rôznych zasadaniach spoločného výboru zriadeného na základe Dohody o leteckej doprave medzi EÚ a USA a na neformálnych odborných stretnutiach s členskými štátmi. Všetky tieto stretnutia boli pripravené na zasadaniach poradného fóra pre odvetvie so zástupcami všetkých prepravcov, letísk a organizácií práce. |Zhrnutie odpovedí a spôsob ich zohľadnenia Otázka pristúpenia Islandu a Nórska k Dohode o leteckej doprave medzi EÚ a USA bola predmetom rokovaní na štyroch zasadaniach poradného fóra pre odvetvie, počas ktorých boli podrobne prediskutované všetky prvky prístupu. Všetky pripomienky členských štátov a zainteresovaných strán boli riadne zohľadnené pri vypracúvaní stanoviska Spoločenstva pre zasadnutie spoločného výboru, ktoré sa uskutočnilo 26. februára 2009. |Získavanie a využívanie expertízy |Externá expertíza nebola potrebná. |Posúdenie vplyvu Dohodou sa rozširuje rozsah pôsobnosti Dohody o leteckej doprave medzi EÚ a USA na Island a Nórsko. To poskytne leteckým prepravcom EÚ príležitosť využívať práva, ktoré Spojené štáty udeľujú od 30. marca 2008 na prevádzkovanie osobných letov medzi USA a Islandom a Nórskom. |3. Právne prvky návrhu |Zhrnutie navrhovaného opatrenia Návrh pozostáva z dvoch prvkov: - Štvorstranná „sprievodná dohoda“ rozširuje rozsah pôsobnosti Dohody o leteckej doprave medzi EÚ a USA mutatis mutandis na všetky štyri strany. - Doplnková dohoda zabezpečuje zachovanie dvojstranného charakteru Dohody o leteckej doprave medzi EÚ a USA. Nórsko a Island bude v spoločnom výbore zastupovať Komisia pre všetky oblasti, ktoré nepatria do výlučnej právomoci členských štátov. Sú stanovené pravidlá pre výmenu informácií, účasť na druhej etape rokovaní a zastúpenie v rozhodcovských konaniach. |Právny základ Článok 80 ods. 2 v spojení s článkom 300 ods. 2 prvý pododsek prvá veta a s článkom 300 ods. 3 prvý pododsek. |Zásada subsidiarity Zásada subsidiarity sa uplatňuje, pretože návrh nespadá do výlučnej právomoci Spoločenstva. |Ciele návrhu nie je možné uspokojivo dosiahnuť na úrovni členských štátov z tohto dôvodu: V Dohode o leteckej doprave medzi EÚ a USA sa ustanovili nové opatrenia na úrovni Spoločenstva, ktorými sa upravuje poskytovanie transatlantických leteckých služieb a ktoré nahradia existujúce opatrenia, ktoré prijali jednotlivé členské štáty. Pristúpenie tretích krajín k Dohode o leteckej doprave medzi EÚ a USA možno dosiahnuť len na úrovni Spoločenstva. |Z tohto dôvodu je návrh v súlade so zásadou subsidiarity. |Zásada proporcionality Návrh je v súlade so zásadou proporcionality z tohto (týchto) dôvodu (-ov). Návrh nebude mať vplyv na regulačný rámec v Spoločnom európskom leteckom priestore. Návrh nezmení Dohodu o leteckej doprave medzi EÚ a USA. Návrh je obmedzený na zabezpečenie súladu medzi spoločným trhom leteckej dopravy v Európe a regulačným rámcom pre transatlantické lety, ktorý ustanovila Dohoda o leteckej doprave medzi EÚ a USA. |Návrhom nevznikajú žiadne nové povinnosti pre letecké orgány EÚ alebo pre odvetvie EÚ. Vytvárajú sa ním nové práva pre leteckých dopravcov EÚ a zabezpečuje sa úplný súlad Dohody o leteckej doprave medzi EÚ a USA so spoločnou škandinávskou politikou v leteckej doprave. Výber nástrojov |Iné nástroje by neboli primerané z týchto dôvodov: Štvorstranná sprievodná dohoda a doplnková dohoda sú najefektívnejšie nástroje na zabezpečenie tak plného rozšírenia Dohody o leteckej doprave medzi EÚ a USA na Island a Nórsko, ako aj dvojstranného charakteru Dohody o leteckej doprave medzi EÚ a USA. Mnohostranná dohoda, ktorou by sa nahradila Dohoda o leteckej doprave medzi EÚ a USA by znamenala, že EÚ sa stane jedným z účastníkov štvorstrannej dohody, zatiaľ čo navrhované dohody zachovávajú dvojstranný vzťah medzi USA na jednej strane a Európou na strane druhej. Súbežné dvojstranné dohody medzi 1) Islandom a USA, 2) Nórskom a USA, 3) Islandom a Európskym spoločenstvom a 4) Nórskom a Európskym spoločenstvom by spôsobili zbytočnú zložitosť a nezaručili by úplnú dôslednosť regulačného rámca pre transatlantické lety. |4. Vplyv na rozpočet |Návrh nemá žiadny vplyv na rozpočet Spoločenstva. |NávrhRozhodnutie Rady a zástupcov vlád členských štátov Európskej únie, ktorí sa zišli na zasadnutí Radyo podpise a predbežnom uplatňovaní Dohody o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane a o podpise a predbežnom uplatňovaní Doplnkovej dohody medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane; Európskym spoločenstvom a jeho členskými štátmi na druhej strane; Islandom na tretej strane a Nórskym kráľovstvom na štvrtej straneRADA EURÓPSKEJ ÚNIE A ZÁSTUPCOVIA VLÁD ČLENSKÝCH ŠTÁTOV, KTORÍ SA ZIŠLI NA ZASADNUTÍ RADYso zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvý pododsek prvá veta,keďže(1) V Dohode o leteckej doprave medzi Spojenými štátmi americkými a Európskym spoločenstvom a jeho členskými štátmi (ďalej len „Dohoda o leteckej doprave medzi EÚ a USA“), podpísanej 25. a 30. apríla 2007, sa výslovne predpokladá pristúpenie tretích krajín k uvedenej dohode.(2) Spoločný výbor zriadený na základe Dohody o leteckej doprave medzi EÚ a USA vypracoval návrh na pristúpenie Islandu a Nórskeho kráľovstva k uvedenej dohode v súlade s článkom 18 ods. 5 Dohody o leteckej doprave medzi EÚ a USA.(3) Spoločný výbor navrhol 26. februára 2009 Dohodu o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane (ďalej len „dohoda“).(4) Komisia prerokovala Doplnkovú dohodu medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane (ďalej len „doplnková dohoda“).(5) Spoločenstvo a členské štáty by mali podpísať a predbežne uplatňovať dohodu a doplnkovú dohodu s výhradou ich uzavretia k neskoršiemu dátumu,ROZHODLI TAKTO:Článok 1 (Podpis)1. Podpísanie Dohody o leteckej doprave medzi Spojenými štátmi americkými na jednej strane, Európskym spoločenstvom a jeho členskými štátmi na druhej strane, Islandom na tretej strane a Nórskym kráľovstvom na štvrtej strane (ďalej len „dohoda“) je týmto schválené v mene Spoločenstva a podlieha rozhodnutiu Rady o uzavretí dohody. Text dohody je pripojený k tomuto rozhodnutiu.2. Podpísanie Doplnkovej dohody medzi Európskym spoločenstvom a jeho členskými štátmi na jednej strane, Islandom na druhej strane a Nórskym kráľovstvom na tretej strane o uplatňovaní Dohody o leteckej doprave medzi Spojenými štátmi americkými na jednej strane; Európskym spoločenstvom a jeho členskými štátmi na druhej strane; Islandom na tretej strane a Nórskym kráľovstvom na štvrtej strane (ďalej len „doplnková dohoda“) je týmto schválené v mene Spoločenstva a podlieha rozhodnutiu Rady o uzavretí dohody. Text doplnkovej dohody je pripojený k tomuto rozhodnutiu.3. Predseda Rady sa týmto poveruje určiť osobu(-y) splnomocnenú(-é) podpísať dohodu a doplnkovú dohodu v mene Spoločenstva s výhradou jej uzavretia.Článok 2 (Predbežné uplatňovanie)Spoločenstvo a členské štáty predbežne uplatňujú dohodu a doplnkovú dohodu v súlade s vnútroštátnym právom od prvého dňa mesiaca nasledujúceho po dni poslednej nóty, ktorou sa strany navzájom informovali o ukončení postupov potrebných na predbežné uplatňovanie dohody, pokým dohoda a doplnková dohoda nenadobudnú platnosť. Predseda Rady sa týmto poveruje zaslať oznámenia ustanovené v článku 5 dohody a článku 8 doplnkovej dohody.V Bruseli […]Za Radupredseda […]Dodatok 1DOHODA O LETECKEJ DOPRAVESpojené štáty americké (ďalej len „Spojené štáty“) na jednej strane aEurópske spoločenstvo a jeho členské štáty na druhej strane,Island na tretej strane aNórske kráľovstvo (ďalej len „Nórsko“) na štvrtej strane,so želaním podporovať systém medzinárodnej leteckej dopravy založený na hospodárskej súťaži medzi leteckými spoločnosťami na trhu s minimálnymi zásahmi štátu a štátnou reguláciou,so želaním napomáhať rozvoj možností medzinárodnej leteckej dopravy, vrátane rozvíjania sietí leteckej dopravy s cieľom uspokojovať potreby cestujúcich a prepravcov v oblasti vyhovujúcich služieb leteckej dopravy,so želaním umožniť leteckým spoločnostiam, aby ponúkali cestujúcej a zasielateľskej verejnosti konkurencieschopné ceny a služby na otvorených trhoch,so želaním, aby liberalizovaná dohoda bola na prospech všetkým sektorom leteckej dopravy vrátane pracovníkov leteckých spoločností,so želaním zabezpečiť najvyššiu mieru bezpečnosti a zabezpečenia ochrany medzinárodnej leteckej dopravy a opätovne potvrdzujúc veľké obavy z aktov alebo hrozieb namierených proti bezpečnosti lietadiel, ktoré ohrozujú bezpečnosť osôb alebo majetku, majú nepriaznivý vplyv na prevádzku leteckej dopravy a narúšajú dôveru verejnosti v bezpečnosť civilného letectva,berúc na vedomie Dohovor o medzinárodnom civilnom letectve otvorený na podpis v Chicagu 7. decembra 1944,uznávajúc, že štátne dotácie môžu mať nepriaznivý vplyv na hospodársku súťaž leteckých spoločností a môžu ohroziť základné ciele tejto dohody,potvrdzujúc dôležitosť ochrany životného prostredia pri rozvoji a uplatňovaní politiky v oblasti medzinárodnej leteckej dopravy,berúc na vedomie dôležitosť ochrany spotrebiteľov, vrátane ochrany poskytovanej Dohovorom o zjednotení niektorých predpisov pre medzinárodnú leteckú dopravu uzatvoreným v Montreale 28. mája 1999,s úmyslom stavať na systéme súčasných dohôd s cieľom otvoriť prístup k trhom a maximalizovať výhody pre spotrebiteľov, letecké spoločnosti, pracovníkov a verejnosť na oboch stranách Atlantického oceánu,uznávajúc dôležitosť zlepšenia prístupu ich leteckých spoločností na svetové kapitálové trhy s cieľom posilniť hospodársku súťaž a presadzovať ciele tejto dohody,s úmyslom založiť precedens celosvetového významu na podporu výhod liberalizácie v tomto rozhodujúcom hospodárskom odvetví,dohodli sa takto:Článok 1Vymedzenie pojmov„Strana“ znamená Spojené štáty, Európske spoločenstvo a jeho členské štáty, Island alebo Nórsko.Článok 2Uplatňovanie prílohy I a prílohy IIUstanovenia Dohody o leteckej doprave podpísanej Európskym spoločenstvom a jeho členskými štátmi a Spojenými štátmi americkými v dňoch 25. a 30. apríla 2007 (ďalej len „dohoda o leteckej doprave“) pripojené v prílohe I sa vzťahujú na všetky strany tejto dohody vzhľadom na prílohu II. Ustanovenia dohody o leteckej doprave sa vzťahujú na Island a Nórsko tak, akoby boli členskými štátmi Európskeho spoločenstva, takže Island a Nórsko majú všetky práva a povinnosti členských štátov vyplývajúce z tejto dohody. Prílohy I a II tvoria neoddeliteľnú súčasť tejto dohody.Článok 3Ukončenie platnosti dohody1. Spojené štáty alebo Európske spoločenstvo a jeho členské štáty môžu kedykoľvek zaslať diplomatickými kanálmi ostatným trom stranám písomné oznámenie o svojom rozhodnutí ukončiť túto dohodu alebo ukončiť predbežné uplatňovanie tejto dohody podľa článku 5. Kópia tohto oznámenia sa súčasne zašle Medzinárodnej organizácii civilného letectva. Platnosť tejto dohody alebo predbežné uplatňovanie tejto dohody končí o polnoci greenwichského času na konci dopravnej sezóny Medzinárodného združenia leteckých prepravcov (IATA) trvajúcej jeden rok odo dňa písomného oznámenia, ak nie je toto oznámenie zrušené dohodou strán pred koncom tohto obdobia.2. Island alebo Nórsko môžu kedykoľvek zaslať diplomatickými kanálmi ostatným stranám písomné oznámenie o svojom rozhodnutí odstúpiť od tejto dohody alebo ukončiť predbežné uplatňovanie tejto dohody podľa článku 5. Kópia tohto oznámenia sa súčasne zašle Medzinárodnej organizácii civilného letectva. Takéto odstúpenie alebo zastavenie predbežného uplatňovania tejto dohody nadobudne účinnosť o polnoci greenwichského času na konci dopravnej sezóny IATA trvajúcej jeden rok odo dňa písomného oznámenia, ak nie je toto oznámenie zrušené dohodou strany, ktorá zaslala písomné oznámenie, Spojených štátov a Európskeho spoločenstva a jeho členských štátov, pred koncom tohto obdobia.3. Spojené štáty alebo Európske spoločenstvo a jeho členské štáty môžu kedykoľvek zaslať diplomatickými kanálmi Islandu alebo Nórsku písomné oznámenie o svojom rozhodnutí ukončiť túto dohodu alebo ukončiť predbežné uplatňovanie tejto dohody vo vzťahu k Islandu alebo Nórsku. Kópie tohto oznámenia sa súčasne zašlú ostatným dvom stranám tejto dohody a Medzinárodnej organizácii civilného letectva. Ukončenie alebo zastavenie predbežného uplatňovania vo vzťahu k Islandu alebo Nórsku nadobudne účinnosť o polnoci greenwichského času na konci dopravnej sezóny IATA trvajúcej jeden rok odo dňa písomného oznámenia, ak nie je toto oznámenie zrušené dohodou Spojených štátov, Európskeho spoločenstva a jeho členských štátov a strany, ktorá dostala písomné oznámenie, pred koncom tohto obdobia.4. Na účely diplomatických nót predpokladaných týmto článkom budú diplomatické nóty Európskemu spoločenstvu a jeho členským štátom alebo od Európskeho spoločenstva a jeho členských štátov doručené Európskemu spoločenstvu, prípadne od Európskeho spoločenstva.5. Bez ohľadu na akékoľvek iné ustanovenia tohto článku, ak platnosť dohody o leteckej doprave končí, súčasne končí platnosť tejto dohody.Článok 4Registrácia v ICAOTáto dohoda a všetky jej zmeny a doplnenia sa registrujú v Medzinárodnej organizácii civilného letectva.Článok 5Predbežné uplatňovanieDo nadobudnutia účinnosti podľa článku 6 sa táto dohoda uplatňuje predbežne od prvého dňa v mesiaci nasledujúcom odo dňa poslednej nóty, ktorou každá strana vyrozumie ostatné strany o dokončení všetkých postupov potrebných pre predbežné uplatňovanie tejto dohody. Ak sa platnosť dohody o leteckej doprave ukončí podľa jej článku 23 alebo sa predbežné uplatňovanie zastaví podľa článku 25 uvedenej dohody, súčasne sa zastaví predbežné uplatňovanie tejto dohody.Článok 6Nadobudnutie platnostiTáto dohoda nadobúda platnosť: 1) k dátumu nadobudnutia platnosti dohody o leteckej doprave a 2) jeden mesiac odo dňa poslednej nóty z výmen diplomatických nót medzi stranami potvrdzujúcej, že všetky potrebné postupy pre nadobudnutie platnosti tejto dohody sa dokončili, podľa toho, ktorý dátum nastane neskôr. Na účely tejto výmeny diplomatických nót budú diplomatické nóty Európskemu spoločenstvu a jeho členským štátom alebo od Európskeho spoločenstva a jeho členských štátov doručené Európskemu spoločenstvu, prípadne od Európskeho spoločenstva. Diplomatická nóta alebo nóty Európskeho spoločenstva a jeho členských štátov musia obsahovať oznámenia od každého členského štátu, ktorými sa potvrdzuje, že sa dokončili jeho postupy potrebné pre nadobudnutie platnosti tejto dohody.NA DÔKAZ TOHO podpísaní zástupcovia, riadne oprávnení na tento účel, podpísali túto dohodu.VYHOTOVENÉ štvormo v……….dňa ………. ……………..Za Spojené štáty americké:[Za každý z členských štátov EÚ:]Za Európske spoločenstvo:Za Island:Za Nórske kráľovstvo:Príloha IDOHODA O LETECKEJ DOPRAVE[ Ú. v. EÚ L 134/4 z 25.5.2007 ]Príloha IIOsobitné ustanovenia, pokiaľ ide o Island a NórskoUstanovenia dohody o leteckej doprave upravené, ako sa uvádza ďalej v texte, sa vzťahujú na všetky strany tejto dohody. Ustanovenia dohody o leteckej doprave sa vzťahujú na Island a Nórsko tak, akoby boli členskými štátmi Európskej únie, takže Island a Nórsko majú všetky práva a povinnosti členských štátov podľa uvedenej dohody:1. Odsek 9 článku 1 dohody o leteckej doprave znie takto:„Územie“ znamená, pokiaľ ide o Spojené štáty, oblasti súše (pevnina a ostrovy), vnútrozemské vody a výsostné teritoriálne vody v rámci ich suverenity a súdnej právomoci, a pokiaľ ide o Európske spoločenstvo a jeho členské štáty, oblasti súše (pevnina a ostrovy), vnútrozemské vody a teritoriálne vody, na ktoré sa vzťahuje Dohoda o európskom hospodárskom priestore a podľa podmienok stanovených v uvedenej dohode a v akomkoľvek následnom právnom dokumente, s výnimkou oblastí súše a vnútrozemských vôd v rámci suverenity a súdnej právomoci Lichtenštajnského kniežatstva; uplatňovaním tejto dohody na gibraltárske letisko nie je dotknutá príslušná právna pozícia Španielskeho kráľovstva a Spojeného kráľovstva, pokiaľ ide o spor o právomoc nad územím, na ktorom sa nachádza letisko, ani pokračujúci odklad uplatňovania opatrení Európskeho spoločenstva pre leteckú dopravu na gibraltárske letisko, ktoré medzi členskými štátmi platia od 18. septembra 2006 v súlade s ministerským vyhlásením o gibraltárskom letisku dohodnutým v septembri 2006 v Córdobe; a2. Články 23 až 26 sa nevzťahujú na Island a Nórsko.3. K oddielu 1 prílohy 1 sa pridáva tento text:w. Island: Dohoda o leteckej doprave podpísaná vo Washingtone 14. júna 1995; zmenená a doplnená výmenou nót 1. marca 2002; zmenená a doplnená výmenou nót 14. augusta 2006 a 9. marca 2007.x. Nórske kráľovstvo: dohoda týkajúca sa služieb leteckej dopravy uvedená do platnosti výmenou nót vo Washingtone 6. októbra 1945; zmenená a doplnená výmenou nót 6. augusta 1954; zmenená a doplnená výmenou nót 16. júna 1995.4. Text oddielu 2 prílohy 1 znie takto:Bez ohľadu na oddiel 1 tejto prílohy sa v prípade oblastí, ktoré nie sú zahrnuté do vymedzenia pojmu „územie“ v článku 1 tejto dohody, dohody uvedené v písmenách e) (Dánsko – Spojené štáty), g) (Francúzsko – Spojené štáty), v) (Spojené kráľovstvo – Spojené štáty) a x) (Nórsko – Spojené štáty) tohto oddielu uplatňujú ďalej v súlade s ich podmienkami.5. Text oddielu 3 prílohy 1 znie takto:Bez ohľadu na článok 3 tejto dohody letecké spoločnosti USA nemajú právo zabezpečovať lety určené len na prepravu nákladu, ktoré nie sú súčasťou letov zabezpečujúcich leteckú dopravu pre Spojené štáty, do miest alebo z miest v členských štátoch, s výnimkou prepravy do miest alebo z miest v Českej republike, Francúzskej republike, Spolkovej republike Nemecko, Luxemburskom veľkovojvodstve, Maltskej republike, Poľskej republike, Portugalskej republike, Slovenskej republike, na Islande a v Nórskom kráľovstve.6. Na konci článku 3 prílohy 2 sa vkladá tento text:V prípade Islandu a Nórska to zahŕňa, okrem iného, články 53, 54 a 57 Dohody o európskom hospodárskom priestore a ich vykonávacie nariadenia podľa uvedenej dohody, ako aj všetky jej zmeny a doplnenia.Dodatok 2DOPLNKOVÁ DOHODAmedziNórskym kráľovstvom na jednej strane,Islandom na druhej strane,aEurópskym spoločenstvom a jeho členskými štátmi na tretej strane,ouplatňovaní Dohody o leteckej doprave medziSpojenými štátmi americkými na jednej strane,Európskym spoločenstvom a jeho členskými štátmi na druhej strane, Nórskym kráľovstvom na tretej stranea Islandom na štvrtej straneKeďže:(1) Európska komisia v mene Spoločenstva a členských štátov prerokovala Dohodu o leteckej doprave so Spojenými štátmi americkými v súlade s rozhodnutím Rady, ktoré splnomocňuje Komisiu začať rokovania.(2) Dohoda o leteckej doprave medzi Spoločenstvom a jeho členskými štátmi a Spojenými štátmi americkými (ďalej len „dohoda o leteckej doprave“) bola parafovaná 2. marca 2007, podpísaná na európskej strane v Bruseli 25. apríla 2007 a na strane USA vo Washingtone 30. apríla 2007 a predbežne uplatňovaná od 30. marca 2008.(3) Island a Nórske kráľovstvo (ďalej len „Nórsko“), ako plne integrovaní členovia jednotného európskeho trhu leteckej dopravy prostredníctvom Dohody o Európskom hospodárskom priestore, sa pripojili k dohode o leteckej doprave k tomu istému dátumu (ďalej len „dohoda“), ktorá zahŕňa dohodu o leteckej doprave ako prílohu I.(4) Je potrebné prijať procesné ustanovenia pre prípadné rozhodnutie o tom, ako pozastaviť práva podľa článku 21 ods. 3 dohody o leteckej doprave.(5) Je tiež potrebné prijať procesné ustanovenia o účasti Islandu a Nórska v spoločnom výbore zriadenom podľa článku 18 dohody o leteckej doprave a na rozhodcovských konaniach ustanovených v článku 19 dohody o leteckej doprave, ktoré zabezpečia potrebnú spoluprácu, tok informácií a konzultácie pred zasadaniami spoločného výboru, ako aj na uplatňovanie určitých ustanovení dohody, vrátane ustanovení týkajúcich sa zabezpečenia ochrany, bezpečnosti, udeľovania a odnímania dopravných práv a štátnej podpory,DOHODLI SA TAKTO:Článok 1OznámenieAk sa Spoločenstvo a jeho členské štáty rozhodnú ukončiť dohodu v súlade s článkom 3 dohody alebo prerušiť jej predbežné uplatňovanie alebo stiahnuť oznámenia na tento účel, Komisia skôr, ako zašle oznámenia diplomatickými kanálmi Spojeným štátom americkým, okamžite vyrozumie o tom Island a Nórsko. Nórsko a/alebo Island rovnako okamžite vyrozumejú Komisiu o každom takom rozhodnutí.Článok 2Druhá etapa rokovaní a pozastavenie dopravných práv1. Komisia uskutoční druhé kolo rokovaní uvedené v článku 21 ods. 1 dohody o leteckej doprave v mene Európskeho spoločenstva a jeho členských štátov. Vzhľadom na pokračujúce pridruženie Nórska a Islandu k revidovanej dohode o leteckej doprave sa Nórsko a Island aj po druhej etape rokovaní budú zúčastňovať na rokovaniach ako pozorovatelia a na tento účel sa zapoja do prípravnej práce Európskeho spoločenstva ako ktorýkoľvek členský štát Spoločenstva.2. Ak sa do 12 mesiacov po začatí preskúmavania ustanoveného v článku 21 ods. 3 dohody o leteckej doprave nedosiahne v rámci druhej etapy žiadna dohoda, Nórsko a Island môžu ako ktorýkoľvek členský štát Spoločenstva a v priebehu nasledujúcich 15 dní oznámiť Komisii, ktoré prípadné dopravné práva týkajúce sa ich územia si želajú pozastaviť. Takéto dopravné práva nemôžu zahŕňať žiadne práva uvedené v dohodách zmienených v prílohe I dohody o leteckej doprave.3. Na základe oznámení, ktoré Komisia dostane od členských štátov, Nórska a/alebo Islandu, Komisia zostaví zoznam dopravných práv, ktoré majú byť pozastavené, a zašle ich Rade. Predseda Rady, konajúc v mene Spoločenstva a jeho členských štátov, Nórska a Islandu, potom vyrozumie Spojené štáty americké o pozastavení dopravných práv zahrnutých do zoznamu v súlade s článkom 21 ods. 3 dohody o leteckej doprave. Príslušné členské štáty, Nórsko a/alebo Island prijmú potrebné opatrenia na pozastavenie dopravných práv od prvého dňa dopravnej sezóny Medzinárodného združenia leteckých prepravcov (IATA), ktorá sa začne najskôr 12 mesiacov odo dňa, ku ktorému bolo zaslané oznámenie o pozastavení.4. Bez ohľadu na odsek 3 tohto článku Rada, konajúc jednomyseľne na základe návrhu Komisie, môže rozhodnúť, že nezašle oznámenie o pozastavení, alebo že ho následne stiahne.Článok 3Spoločný výbor1. Spoločenstvo, členské štáty, Nórsko a Island zastupujú v spoločnom výbore zriadenom podľa článku 18 dohody o leteckej doprave zástupcovia Komisie, členských štátov, Nórska a Islandu.2. Pozíciu Spoločenstva, členských štátov, Nórska a Islandu v rámci spoločného výboru predkladá Komisia s výnimkou oblastí, ktoré v rámci EÚ spadajú do výlučnej právomoci členských štátov, a v takom prípade ju predkladajú členské štáty, Island a/alebo Nórsko.3. Pozícia, ktorú majú v rámci spoločného výboru prijať Nórsko a Island, pokiaľ ide o otázky zahrnuté do článkov 14 alebo 20 dohody o leteckej doprave alebo otázky, ktoré si nevyžadujú prijatie rozhodnutia s právnym účinkom, prijímajú Nórsko a Island po dohode s Komisiou.4. Pokiaľ ide o iné rozhodnutia spoločného výboru týkajúce sa otázok, ktoré spadajú do nariadení a smerníc, ktoré sú začlenené do Dohody o Európskom hospodárskom priestore, pozíciu, ktorú majú prijať Spoločenstvo, jeho členské štáty, Nórsko a Island, prijíma Komisia po dohode s Nórskom a Islandom.5. Pokiaľ ide o iné rozhodnutia spoločného výboru týkajúce sa otázok, ktoré nespadajú do nariadení a smerníc, ktoré sú začlenené do Dohody o Európskom hospodárskom priestore, pozíciu, ktorú má prijať Nórske kráľovstvo a Island, prijímajú Nórsko a Island po dohode s Komisiou.6. Komisia prijme náležité opatrenia na zabezpečenie plnej účasti Nórska a Islandu na každom zasadnutí, na ktorom sa koordinuje, konzultuje alebo rozhoduje, s jej členskými štátmi, a prístupu k relevantným informáciám pri príprave plánovaných zasadnutí spoločného výboru.Článok 4Rozhodcovské konanie1. Komisia zastupuje Spoločenstvo, jeho členské štáty, Nórsko a Island v rozhodcovských konaniach podľa článku 19 dohody o leteckej doprave.2. Komisia, v prípade potreby, prijme opatrenia, ktorými zabezpečí zapojenie Nórska a Islandu do prípravy a koordinácie rozhodcovských konaní.3. Ak sa Rada rozhodne pozastaviť udeľovanie výhod v súlade s článkom 19 ods. 7 dohody o leteckej doprave, toto rozhodnutie sa oznámi Nórsku a Islandu. Nórsko a/alebo Island takisto informujú Komisiu o každom takom prijatom rozhodnutí.4. O akýchkoľvek iných vhodných opatreniach, ktoré sa majú prijať podľa článku 19 dohody o leteckej doprave vo veciach, ktoré spadajú do právomoci Spoločenstva, rozhoduje Komisia za pomoci osobitného výboru zástupcov členských štátov, ktorých vymenuje Rada, a zástupcov Nórska a Islandu.Článok 5Výmena informácií1. Nórsko a Island okamžite informujú Komisiu o každom rozhodnutí zamietnuť, zrušiť, pozastaviť alebo obmedziť oprávnenia leteckej spoločnosti Spojených štátov amerických, ktoré prijali podľa článkov 4 alebo 5 dohody o leteckej doprave. Komisia takisto okamžite informuje Nórsko a Island o každom takom rozhodnutí prijatom členskými štátmi.2. Nórsko a Island okamžite informujú Komisiu o všetkých žiadostiach alebo oznámeniach, ktoré urobili alebo dostali podľa článku 8 dohody o leteckej doprave. Komisia takisto okamžite informuje Nórsko a Island o všetkých takých žiadostiach alebo oznámeniach, ktoré urobili alebo dostali členské štáty.3. Nórsko a Island okamžite informujú Komisiu o všetkých žiadostiach alebo oznámeniach, ktoré urobili alebo dostali podľa článku 9 dohody o leteckej doprave. Komisia takisto okamžite informuje Nórsko a Island o všetkých takých žiadostiach alebo oznámeniach, ktoré urobili alebo dostali členské štáty.Článok 6Štátne dotácie a podpora1. Ak sa Nórsko alebo Island domnievajú, že akákoľvek dotácia alebo podpora, ktorú zvažuje poskytnúť alebo ktorú poskytol orgán štátnej správy na území Spojených štátov amerických, bude mať nepriaznivé vplyvy na hospodársku súťaž uvedené v článku 14 ods. 2 dohody o leteckej doprave, upozorní na túto skutočnosť Komisiu. Ak niektorý členský štát upozorní Komisiu na podobnú záležitosť, Komisia takisto upozorní na túto skutočnosť Nórsko a Island.2. Komisia, Nórsko a Island môžu nadviazať kontakt s takýmto orgánom alebo požiadať o zasadnutie spoločného výboru zriadeného podľa článku 18 dohody o leteckej doprave.3. Komisia, Nórsko a Island sa okamžite vzájomne informujú v prípade, keď ich kontaktujú Spojené štáty americké podľa článku 14 ods. 3 dohody o leteckej doprave.Článok 7Ukončenie platnosti dohody1. Strana môže kedykoľvek zaslať diplomatickými kanálmi ostatným stranám písomné oznámenie o svojom rozhodnutí odstúpiť od tejto doplnkovej dohody alebo ukončiť jej predbežné uplatňovanie. Ukončenie tejto doplnkovej dohody alebo zastavenie jej predbežného uplatňovania nadobudne účinnosť o polnoci greenwichského času šesť mesiacov odo dňa písomného oznámenia o odstúpení alebo prerušení predbežného uplatňovania, ak nie je toto oznámenie zrušené dohodou strán pred koncom tohto obdobia.2. Bez ohľadu na akékoľvek iné ustanovenia tohto článku, ak sa skončí platnosť dohody, alebo sa preruší jej predbežné uplatňovanie, súčasne sa skončí platnosť tejto doplnkovej dohody alebo sa zastaví jej predbežné uplatňovanie.Článok 8Predbežné uplatňovanieDo nadobudnutia platnosti podľa článku 9 sa strany dohodnú v súlade s vnútroštátnymi právnymi predpismi strán, že budú túto doplnkovú dohodu predbežne uplatňovať od dátumu podpísania tejto doplnkovej dohody alebo od dátumu predbežného uplatňovania uvedeného v článku 5 dohody, podľa toho, ktorý dátum nastane neskôr.Článok 9Nadobudnutie platnostiTáto doplnková dohoda nadobudne platnosť buď jeden mesiac od dátumu poslednej nóty pri výmene diplomatických nót medzi stranami potvrdzujúcich, že boli dokončené všetky postupy potrebné na nadobudnutie platnosti tejto doplnkovej dohody, alebo v deň nadobudnutia platnosti alebo predbežného uplatňovania dohody, podľa toho, ktorý dátum nastane neskôr.NA DÔKAZ TOHO podpísaní zástupcovia, riadne oprávnení na tento účel, podpísali túto doplnkovú dohodu.VYHOTOVENÉ trojmo v……….dňa ………. ……………. v anglickom jazyku.Za Nórske kráľovstvo:Za Island:Za Európske spoločenstvo:


               EURÓPSKA KOMISIA
            V Bruseli13. 2. 2017
            COM(2017) 73 final
            2017/0027(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má prijať v mene Európskej únie v rámci konferencie zmluvných strán v súvislosti s navrhovanými zmenami prílohy III k Rotterdamskému dohovoru

               DÔVODOVÁ SPRÁVA

               1.KONTEXT NÁVRHU

               V marci 1998 boli pod záštitou Organizácie OSN pre výživu a poľnohospodárstvo (FAO) a Programu OSN pre životné prostredie (UNEP) uzavreté rokovania o Dohovore o udeľovaní predbežného súhlasu po predchádzajúcom schválení (PIC) na niektoré nebezpečné chemické látky a pesticídy v medzinárodnom obchode.

               Dohovor bol otvorený na podpis v rámci ministerskej diplomatickej konferencie, ktorá sa konala v septembri 1998 v Rotterdame. Spoločenstvo ho podpísalo 11. septembra 1998. Rotterdamský dohovor predstavuje významný pokrok v medzinárodnej regulácii určitých nebezpečných chemických látok vrátane pesticídov. Jeho cieľom je podporovať spoločnú zodpovednosť a vzájomné úsilie zmluvných strán v medzinárodnom obchode s takýmito chemickými látkami s cieľom chrániť zdravie ľudí a životné prostredie pred potenciálnymi škodlivými vplyvmi a prispievať k ich používaniu, ktoré nepoškodzuje životné prostredie.

               Únia vykonáva dohovor prostredníctvom nariadenia Európskeho parlamentu a Rady (EÚ) č. 649/2012
                  1
               . Svojím rozhodnutím 2006/730/ES
                  2
                z 25. septembra 2006 schválila Rada dohovor v mene Európskeho spoločenstva.

               Dohovor nadobudol platnosť 24. februára 2004. Ôsme zasadnutie konferencie zmluvných strán (COP8) sa bude konať od 24. apríla do 5. mája 2017 v Ženeve. Zmluvnými stranami dohovoru je okrem Únie aj jej 27 členských štátov.

               Na základe odporúčaní Revízneho výboru pre chemikálie (CRC), pomocného orgánu pod dohľadom konferencie zmluvných strán (COP), sa očakáva, že sa rozhodne o doplnení ďalších chemických látok do prílohy III k dohovoru, čím sa zaradia do postupu PIC. Chemické látky, ktoré CRC odporučil zaradiť do prílohy III, spĺňajú kritériá prílohy II k dohovoru.

               Chemické látky, ktoré CRC odporučil zaradiť do prílohy III k Rotterdamskému dohovoru, menovite karbofurán, karbosulfán, chryzotilový azbest, chlórované parafíny s krátkym reťazcom, všetky zlúčeniny tributylcínu, trichlórfon, fentión [tekuté prípravky s ultranízkoobjemovým obsahom účinnej látky na úrovni alebo nad úrovňou 640 g/L] a tekuté prípravky (emulgovateľný koncentrát a rozpustný koncentrát) s obsahom parakvát-dichloridu na úrovni alebo nad úrovňou 276 g/L, čo predstavuje koncentráciu iónov parakvátu 200 g/l alebo vyššiu, sú už predmetom obmedzení vývozu podľa práva Únie, ktoré sú podobné obmedzeniam podľa dohovoru. Komisia preto navrhuje Rade, aby prijala rozhodnutie podporiť na zasadnutí COP8 v mene Únie zmeny prílohy III k dohovoru.

               2.PRÁVNY ZÁKLAD, SUBSIDIARITA A PROPORCIONALITA

                  Procesnoprávnym základom pre navrhované rozhodnutie Rady je článok 218 ods. 9 ZFEÚ, ktorý je vhodným právnym základom pre akt vymedzujúci pozíciu EÚ v rámci „orgánu zriadeného medzinárodnou dohodou“ (akým je napríklad konferencia zmluvných strán Rotterdamskému dohovoru), ak má tento orgán prijať akty s právnymi účinkami.

                  Hmotnoprávnymi základmi sú článok 207 a článok 192 ods. 1 ZFEÚ, keďže opatrenia dohodnuté v rámci Rotterdamskému dohovoru sú napriek tomu, že sledujú environmentálny cieľ, do veľkej miery obchodnej povahy.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

                  Návrhom rozhodnutia Rady, ktorým sa ktorým sa stanovuje pozícia, ktorá sa má prijať v mene Európskej únie, pokiaľ ide o návrhy zmien Rotterdamského dohovoru, sa neukladajú žiadne nové právne záväzné požiadavky. Na všetky chemické látky, ktorých zaradenie do zoznamu v dohovore sa navrhuje, sa už podľa práva Únie vzťahujú obmedzenia v súvislosti s vývozom, ktoré sú podobné obmedzeniam v dohovore.

               4.VPLYV NA ROZPOČET

                  EÚ má ako zmluvná strana povinnosť poskytnúť ročný príspevok do trustového fondu Rotterdamského dohovoru. Výška tohto príspevku bude závisieť od záverov rozhovorov na ôsmom zasadnutí konferencie zmluvných strán o rozpočte na obdobie 2018 – 2019. Ročný príspevok EÚ na rok 2016 predstavoval približne 58 000 EUR a zabezpečil sa z existujúceho finančného krytia.

               5.ĎALŠIE PRVKY

                  Návrhom sa neukladajú žiadne nové požiadavky na monitorovanie či podávanie správ. Po transpozícii zoznamov prijatých podľa dohovoru do práva Únie bude vykonávanie a podávanie správ prebiehať v súlade s existujúcimi právnymi úpravami podľa nariadenia (EÚ) č. 649/2012.

               2017/0027 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má prijať v mene Európskej únie v rámci konferencie zmluvných strán v súvislosti s navrhovanými zmenami prílohy III k Rotterdamskému dohovoru

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 a článok 207 ods. 3 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Európska únia schválila Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (ďalej len „Rotterdamský dohovor“)
                  3
               , ktorý nadobudol platnosť 24. februára 2004.

               (2)Nariadením Európskeho parlamentu a Rady (EÚ) č. 649/2012
                  4
                sa vykonáva Rotterdamský dohovor v Únii.

               (3)Podľa článku 7 Rotterdamského dohovoru sa očakáva, že konferencia zmluvných strán prijme rozhodnutie o začlenení ďalších chemických látok do prílohy III k dohovoru na základe odporúčania Revízneho výboru pre chemikálie.

               (4)Únia by mala určiť pozíciu, ktorú je potrebné zaujať v rámci konferencie zmluvných strán vzhľadom na začlenenie ďalších chemických látok do prílohy III.

               (5)S cieľom zaistiť dovážajúcim krajinám ochranu poskytovanú Rotterdamským dohovorom je nutné podporiť odporúčanie Revízneho výboru pre chemikálie, pokiaľ ide o zaradenie karbofuránu, karbosulfánu, chryzotilového azbestu, chlórovaných parafínov s krátkym reťazcom, všetkých zlúčenín tributylcínu, trichlórfonu, fentiónu [tekuté prípravky s ultranízkoobjemovým obsahom účinnej látky na úrovni alebo nad úrovňou 640 g/L] a tekutých prípravkov (emulgovateľný koncentrát a rozpustný koncentrát) s obsahom parakvát-dichloridu na úrovni alebo nad úrovňou 276 g/L, čo predstavuje koncentráciu iónov parakvátu 200 g/l alebo vyššiu, do prílohy III k Rotterdamskému dohovoru. Uvedené látky sú už v Únii zakázané alebo prísne obmedzené, a teda sa na ne vzťahujú vývozné požiadavky, ktoré presahujú rámec toho, čo sa vyžaduje v Rotterdamskom dohovore.

               (6)Očakáva sa, že na ôsmom zasadnutí konferencie zmluvných strán Rotterdamského dohovoru sa rozhodne o navrhovanej zmene prílohy III k nemu. Únia by mala tieto zmeny podporiť.

               (7)Pozícia Únie v rámci konferencie zmluvných strán by preto mala byť založená na tomto rozhodnutí,

               PRIJALA TOTO ROZHODNUTIE:

               Článok 1

               1.Pozícia, ktorá sa má v mene Európskej únie prijať na ôsmom zasadnutí konferencie zmluvných strán Rotterdamského dohovoru, je, že Únia podporí prijatie zmien prílohy III k Rotterdamskému dohovoru o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov v medzinárodnom obchode, pokiaľ ide o karbofurán, karbosulfán, chryzotilový azbest, chlórované parafíny s krátkym reťazcom, všetky zlúčeniny tributylcínu, trichlórfon, fentión (tekuté prípravky s ultranízkoobjemovým obsahom účinnej látky na úrovni alebo nad úrovňou 640 g/L) a tekuté prípravky (emulgovateľný koncentrát a rozpustný koncentrát) s obsahom parakvát-dichloridu na úrovni alebo nad úrovňou 276 g/L, čo predstavuje koncentráciu iónov parakvátu 200 g/l alebo vyššiu.

               2.Podľa priebehu rozhovorov na ôsmom zasadnutí konferencie zmluvných strán Rotterdamského dohovoru môžu predstavitelia Únie odsúhlasiť menšie zmeny tejto pozície aj bez ďalšieho rozhodnutia Rady.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Nariadenie Európskeho parlamentu a Rady (EÚ) č. 649/2012 zo 4. júla 2012 o vývoze a dovoze nebezpečných chemikálií (Ú. v. EÚ L 201, 27.7.2012, s. 60).

                     (2)
                  Rozhodnutie Rady 2006/730/ES z 25. septembra 2006 o schválení v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom schválení na niektoré nebezpečné chemické látky a pesticídy v medzinárodnom obchode (Ú. v. EÚ L 299, 28.10.2006, s. 23).

                     (3)
                  Rozhodnutie Rady 2006/730/ES z 25. septembra 2006 o schválení v mene Európskeho spoločenstva Rotterdamského dohovoru o udeľovaní predbežného súhlasu po predchádzajúcom schválení na niektoré nebezpečné chemické látky a pesticídy v medzinárodnom obchode (Ú. v. EÚ L 299, 28.10.2006, s. 23).

                     (4)
                  Nariadenie Európskeho parlamentu a Rady (EÚ) č. 649/2012 zo 4. júla 2012 o vývoze a dovoze nebezpečných chemikálií (Ú. v. EÚ L 201, 27.7.2012, s. 60).


               EURÓPSKA KOMISIA
            V Bruseli8. 5. 2017
            COM(2017) 207 final
            2017/0089(NLE)
            Návrh
            ROZHODNUTIE RADY
            o podpise, v mene Európskej únie, a predbežnom vykonávaní Dohody medzi Európskou úniou a Islandom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               DÔVODOVÁ SPRÁVA

               1.KONTEXT NÁVRHU

               Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES, nadobudlo účinnosť 21. mája 2014 a uplatňuje sa od 1. januára 2014
                  1
               .

               Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia, takisto nadobudlo účinnosť 21. mája 2014 a uplatňuje sa od 1. januára 2014
                  2
               . V zmysle článku 19 nariadenia (EÚ) č. 515/2014 sa na nástroj pre finančnú podporu v oblasti vonkajších hraníc a víz ako súčasť Fondu pre vnútornú bezpečnosť (ďalej len „nástroj Fondu pre vnútornú bezpečnosť pre hranice a víza“) vzťahujú ustanovenia nariadenia (EÚ) č. 514/2014.

               Účelom nástroja Fondu pre vnútornú bezpečnosť pre hranice a víza je zriadiť mechanizmus solidarity, ktorý bude viazať zúčastnené štáty tými istými európskymi pravidlami, pokiaľ ide o kontrolu vonkajších hraníc v spoločnom záujme a v spoločnom mene. Nástroj Fondu pre vnútornú bezpečnosť pre hranice a víza bude slúžiť na dosiahnutie hlavného cieľa schengenského acquis, ktorým je spoločná zodpovednosť za „účinnú kontrolu vonkajších hraníc na vysokej a jednotnej úrovni“, ako sa stanovuje v článku 15 nariadenia Európskeho parlamentu a Rady (EÚ) 2016/399
                  3
               . Ide teda o vývoj schengenského acquis.

               V článku 5 ods. 7 nariadenia (EÚ) č. 515/2014 sa stanovuje, že krajiny pridružené k vykonávaniu, uplatňovaniu a vývoju schengenského acquis sa podieľajú na nástroji v súlade s jeho ustanoveniami a že sa dohodnú mechanizmy poskytovania finančných príspevkov týchto krajín a dodatočné pravidlá potrebné na takúto účasť vrátane ustanovení zabezpečujúcich ochranu finančných záujmov Únie a právomoc Dvora audítorov vykonávať audit, keďže v príslušných dohodách o pridružení sa takéto pravidlá nestanovujú.

               Cieľom návrhu dohody s Islandom je stanoviť mechanizmy uvedené v článku 5 ods. 7 nariadenia (EÚ) č. 515/2014 a umožniť Komisii prevziať konečnú zodpovednosť za plnenie rozpočtu nástroja v tejto pridruženej krajine a určiť jej príspevok do rozpočtu Únie v súvislosti s týmto nástrojom.

               Pokiaľ ide o rozpočtové a finančné kontroly, členské štáty podliehajú horizontálnym povinnostiam (napríklad právomoc Dvora audítorov a Európskeho úradu pre boj proti podvodom – OLAF), ktoré vyplývajú buď priamo zo zmluvy, alebo zo sekundárnych právnych predpisov Únie. Tieto povinnosti sa vzťahujú na členské štáty priamo, a preto nie sú stanovené v nariadení (EÚ) č. 515/2014. Pri uplatňovaní článku 5 ods. 7 nariadenia (EÚ) č. 515/2014 sa však na pridruženú krajinu musia rozšíriť prostredníctvom návrhu dohody.

               V záujme ochrany finančných záujmov Únie proti podvodom a iným nezrovnalostiam sa v nariadení (EÚ) č. 514/2014 stanovuje, že pracovníkom Komisie, Dvora audítorov a úradu OLAF sa umožní vhodný prístup, aby mohli vykonávať kontroly. V článku 5 ods. 9 nariadenia (EÚ) č. 514/2014 sa dodáva, že dohodami o spolupráci s tretími krajinami sa Komisii, Dvoru audítorov a úradu OLAF výslovne udeľuje právomoc vykonávať takéto audity, kontroly a inšpekcie na mieste. Uvedené sa preto stanovuje v návrhu dohody.

               2.PRÁVNE PRVKY NÁVRHU

               •Právny základ

               Keďže cieľom predkladaného návrhu je, aby sa Únia a Island dohodli na mechanizmoch poskytovania finančných príspevkov tejto krajiny do nástroja pre finančnú podporu v oblasti vonkajších hraníc a víz na obdobie rokov 2014 – 2020 a na dodatočných pravidlách potrebných na túto účasť, tento návrh na podpis dohody sa zakladá na článku 77 ods. 2 a článku 218 ods. 5 Zmluvy o fungovaní Európskej únie.

               •Potreba navrhovaného rozhodnutia

                  Uzatvorenie dohody s Islandom je na základe článku 5 ods. 7 nariadenia (EÚ) č. 515/2014 potrebné z dôvodu vytvorenia mechanizmov poskytovania finančných príspevkov tejto krajiny do nástroja pre finančnú podporu v oblasti vonkajších hraníc a víz na obdobie rokov 2014 – 2020 a dodatočných pravidiel potrebných na túto účasť.

                  Podľa článku 19 ods. 4 dohody je potrebné dohodu, s výnimkou jej článku 5, vykonávať predbežne odo dňa nasledujúceho po jej podpise.

               •Proporcionalita

                  neuplatňuje sa

               •Výber nástroja

               neuplatňuje sa

               3.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Výsledok rokovaní

               Komisia predložila 28. mája 2014 odporúčanie Rade, aby poverila Komisiu začatím rokovaní s Nórskom, Islandom, Švajčiarskom a Lichtenštajnskom o medzinárodnej dohode, ktorou sa stanovujú uvedené dodatočné pravidlá.

               Komisia získala 14. júla 2014 od Rady poverenie na začatie rokovaní s Nórskom, Islandom, Švajčiarskom a Lichtenštajnskom o dohode o podmienkach účasti týchto krajín na nástroji Fondu pre vnútornú bezpečnosť pre hranice a víza.

               Rokovania sa konali spoločne so všetkými pridruženými krajinami. Uskutočnili sa dve kolá rokovaní. Konečné znenie návrhu dohody s Islandom bolo parafované 21. septembra 2016.

               Komisia sa domnieva, že ciele stanovené Radou v jej smerniciach na rokovania boli dosiahnuté a že návrh dohody je pre Úniu prijateľný.

               Členské štáty boli informované a prebehla s nimi konzultácia v príslušných pracovných skupinách Rady.

               Konečný obsah dohody možno zhrnúť takto:

               v návrhu dohody sa stanovuje ročný finančný príspevok Islandu do rozpočtu nástroja Fondu pre vnútornú bezpečnosť pre hranice a víza formou ročnej sumy vypočítanej na základe jeho HDP ako percentuálny podiel HDP všetkých štátov zúčastňujúcich sa na fonde (článok 10 a príloha). Ročné platby sú uvedené v článku 11.

               V návrhu dohody sa okrem toho stanovujú aj podmienky určenia zodpovedného orgánu a systému predkladania výročných správ.

               Súčasťou dohody sú aj ustanovenia o ochrane finančných záujmov Únie proti podvodom a opatrenia na zaistenie súladu s ustanoveniami relevantnými z hľadiska finančného hospodárenia a kontroly, ako je stanovené v Zmluve o Fungovaní Európskej únie (ZFEÚ) a v práve Únie vychádzajúcom zo ZFEÚ.

               •Hodnotenia ex post/kontroly vhodnosti existujúcich právnych predpisov

                  neuplatňuje sa

               •Konzultácie so zainteresovanými stranami

                  neuplatňuje sa

               •Získavanie a využívanie expertízy

                  neuplatňuje sa

               •Posúdenie vplyvu

                  Neuplatňuje sa vzhľadom na to, že návrh sa spája s riadením programu a jeho cieľom je podpis medzinárodnej dohody, o ktorej sa rokovalo na základe smerníc na rokovania stanovených Radou.

               •Regulačná vhodnosť a zjednodušenie

                  neuplatňuje sa

               •Základné práva

                  neuplatňuje sa

               4.VPLYV NA ROZPOČET

               V článku 10 návrhu dohody a v prílohe k nemu sú opísané ustanovenia týkajúce sa ročných finančných príspevkov pridruženej krajiny do rozpočtu nástroja Fondu pre vnútornú bezpečnosť pre hranice a víza a ich prípadné prispôsobenie situácii opísanej v prílohe.

               5.ĎALŠIE PRVKY

               •Územná pôsobnosť

                  Nariadenie (EÚ) č. 515/2014 predstavuje vývoj schengenského acquis. Vzhľadom na to vychádza táto dohoda s Islandom takisto zo schengenského acquis.

                  V súlade s článkami 1 a 2 Protokolu č. 22 o postavení Dánska, ktorý je pripojený k ZEÚ a ZFEÚ, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. V súlade s článkom 4 uvedeného protokolu sa Dánsko do šiestich mesiacov po prijatí tohto návrhu Radou rozhodne, či bude navrhnuté rozhodnutie transponovať do svojho vnútroštátneho práva.

                  Keďže tento návrh predstavuje vývoj prvkov schengenského acquis, ktorého sa Spojené kráľovstvo a Írsko nezúčastňujú, nebudú ním viazané, ani podliehať jeho uplatňovaniu v súlade s rozhodnutiami Rady 2000/365/ES
                     4
                   a 2002/192/ES
                     5
                  .

                •Plány vykonávania, spôsob monitorovania, hodnotenia a podávania správ

                  V článku 17 dohody sú uvedené mechanizmy podávania správ a monitorovania, ktoré sa majú uplatňovať. Island má do 15. februára každého roku, a to až do roku 2022 vrátane, predkladať Komisii výročnú správu o vykonávaní za predchádzajúci rozpočtový rok.

               •Vysvetľujúce dokumenty (v prípade smerníc)

                  neuplatňuje sa

               •Podrobné vysvetlenie konkrétnych ustanovení návrhu

               Nevyžaduje sa.

               Vzhľadom na uvedené skutočnosti Komisia navrhuje, aby Rada rozhodla, že dohoda bude podpísaná v mene Únie a poverila predsedu Rady, aby určil osobu(-y) riadne splnomocnenú(-é) na podpísanie dohody v mene Únie.

               Komisia pripravila samostatný návrh rozhodnutia Rady o uzavretí priloženej Dohody medzi Európskou úniou a Islandom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020
                  6
               . Rada toto rozhodnutie príjme po získaní súhlasu Európskeho parlamentu.

               2017/0089 (NLE)

               Návrh

               ROZHODNUTIE RADY

               o podpise, v mene Európskej únie, a predbežnom vykonávaní Dohody medzi Európskou úniou a Islandom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 a článok 218 ods. 5,

               so zreteľom na návrh Európskej komisie,

               keďže:

               (1)V nariadení Európskeho parlamentu a Rady (EÚ) č. 515/2014
                  7
                sa v článku 5 ods. 7 stanovuje, že krajiny pridružené k vykonávaniu, uplatňovaniu a vývoju schengenského acquis sa podieľajú na nástroji v súlade s jeho ustanoveniami a že sa dohodnú mechanizmy poskytovania finančných príspevkov týchto krajín a dodatočné pravidlá potrebné na takúto účasť vrátane ustanovení zabezpečujúcich ochranu finančných záujmov Únie a právomoc Dvora audítorov vykonávať audit.

               (2)Rada 14. júla 2014 poverila Komisiu začatím rokovaní s Nórskym kráľovstvom, Islandom, Švajčiarskou konfederáciou a Lichtenštajnským kniežatstvom o dohode o podmienkach ich účasti na nástroji Fondu pre vnútornú bezpečnosť pre hranice a víza. Rokovania s Islandom boli úspešne ukončené parafovaním dohody 21. septembra 2016.

               (3)V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu. Vzhľadom na to, že toto rozhodnutie je založené na schengenskom acquis, sa Dánsko v súlade s článkom 4 uvedeného protokolu rozhodne do šiestich mesiacov po rozhodnutí Rady o tomto rozhodnutí, či ho bude transponovať do svojho vnútroštátneho práva.

               (4)Toto rozhodnutie predstavuje vývoj ustanovení schengenského acquis, ktorého sa Spojené kráľovstvo nezúčastňuje v súlade s rozhodnutím Rady 2000/365/ES
                  8
               ; Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (5)Toto rozhodnutie predstavuje vývoj ustanovení schengenského acquis, na ktorých sa Írsko nezúčastňuje v súlade s rozhodnutím Rady 2002/192/ES
                  9
               . Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)Dohoda by sa mala podpísať v mene Únie s výhradou jej uzavretia k neskoršiemu dátumu.

               (7)S cieľom umožniť rýchle uplatňovanie opatrení stanovených v dohode a predchádzať oneskoreniu pri schvaľovaní a vykonávaní národných programov by rozhodnutie malo nadobudnúť účinnosť dňom nasledujúcim po jeho uverejnení v Úradnom vestníku Európskej únie.

               (8)Vzhľadom na článok 19 ods. 4 dohody by sa táto dohoda, s výnimkou jej článku 5, mala vykonávať predbežne odo dňa nasledujúceho po jej podpise,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Dohody medzi Európskou úniou a Islandom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020, s výhradou uzavretia uvedenej dohody.

               Text dohody, ktorá sa má podpísať, je pripojený k tomuto rozhodnutiu.

               Článok 2

               Generálny sekretariát Rady udelí osobe(-ám), ktorú(-é) určí vyjednávač dohody, plnú moc na podpis dohody s výhradou jej uzavretia.

               Článok 3

               Dohoda sa s výnimkou článku 5 vykonáva predbežne v súlade s jej článkom 19 ods. 4 odo dňa nasledujúceho po jej podpise do nadobudnutia jej platnosti.

               Článok 4

               Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

               V Bruseli

                     Za Radu

                     predseda

                     (1)
                  Ú. v. EÚ L 150, 20.5.2014, s. 143.

                     (2)
                  Ú. v. EÚ L 150, 20.5.2014, s. 112.

                     (3)
                  Ú. v. EÚ L 77, 23.3.2016, s. 1.

                     (4)
                  Rozhodnutie Rady z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (5)
                  Rozhodnutie Rady z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

                     (6)
                  Návrh rozhodnutia Rady o uzavretí, v mene Európskej únie, Dohody medzi Európskou úniou a Islandom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020, COM(2017) 199 final.

                     (7)
                  Nariadenie Európskeho parlamentu a Rady (EÚ) č. 515/2014 z 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

                     (8)
                  Rozhodnutie Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis (Ú. v. ES L 131, 1.6.2000, s. 43).

                     (9)
                  Rozhodnutie Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis (Ú. v. ES L 64, 7.3.2002, s. 20).

    ---documentbreak---

               EURÓPSKA KOMISIA
            V Bruseli8. 5. 2017
            COM(2017) 207 final
            PRÍLOHA
            k
            návrhu ROZHODNUTIA RADY
            o podpise, v mene Európskej únie, a predbežnom vykonávaní Dohody medzi Európskou úniou a Islandom o dodatočných pravidlách v súvislosti s nástrojom pre finančnú podporu v oblasti vonkajších hraníc a víz ako súčasťou Fondu pre vnútornú bezpečnosť na obdobie rokov 2014 až 2020

               EURÓPSKA ÚNIA, ďalej len „Únia“

               a

               ISLAND,

               ďalej spoločne len „zmluvné strany“

               SO ZRETEĽOM na Dohodu uzatvorenú medzi Radou Európskej únie a Islandom a Nórskym kráľovstvom o pridružení Islandu a Nórskeho kráľovstva pri vykonávaní, uplatňovaní a rozvoji schengenského acquis
                  1
                (ďalej len „dohoda o pridružení s Islandom a Nórskom“),

               KEĎŽE:

               (1)Únia nariadením Európskeho parlamentu a Rady (EÚ) č. 515/2014
                  2
                zriadila ako súčasť Fondu pre vnútornú bezpečnosť nástroj pre finančnú podporu v oblasti vonkajších hraníc a víz.

               (2)Nariadenie (EÚ) č. 515/2014 predstavuje vývoj schengenského acquis v zmysle dohody o pridružení s Islandom a Nórskom.

               (3)Keďže nariadenie Európskeho parlamentu a Rady (EÚ) č. 514/2014
                  3
                má priamy vplyv na uplatňovanie ustanovení nariadenia (EÚ) č. 515/2014, a teda sa dotýka jeho právneho rámca, a keďže postupy stanovené v dohode o pridružení s Islandom a Nórskom sa uplatnili na účely prijatia nariadenia (EÚ) č. 514/2014, ktoré bolo oznámené Islandu, zmluvné strany uznávajú, že nariadenie (EÚ) č. 514/2014 predstavuje vývoj schengenského acquis v zmysle dohody o pridružení s Islandom a Nórskom, pokiaľ je to potrebné na vykonávanie nariadenia (EÚ) č. 515/2014.

               (4)V článku 5 ods. 7 nariadenia (EÚ) č. 515/2014 sa stanovuje, že krajiny pridružené k vykonávaniu, uplatňovaniu a vývoju schengenského acquis, medzi ktoré patrí Island, sa podieľajú na nástroji v súlade s jeho ustanoveniami a že by sa mali dohodnúť mechanizmy poskytovania finančných príspevkov týchto krajín a dodatočné pravidlá potrebné na takúto účasť vrátane ustanovení zabezpečujúcich ochranu finančných záujmov Únie a právomoc Dvora audítorov vykonávať audit.

               (5)Nástroj pre finančnú podporu v oblasti vonkajších hraníc a víz ako súčasť Fondu pre vnútornú bezpečnosť (ďalej len „nástroj Fondu pre vnútornú bezpečnosť pre hranice a víza“) predstavuje osobitný nástroj v kontexte schengenského acquis, ktorý má zabezpečiť rozdelenie záťaže a finančnú podporu v oblasti vonkajších hraníc a vízovej politiky v členských štátoch a pridružených štátoch.

               (6)V článku 60 nariadenia Európskeho parlamentu a Rady (EÚ, Euratom) č. 966/2012
                  4
                sú stanovené pravidlá týkajúce sa nepriameho hospodárenia, ktoré sa uplatňujú v prípade, že tretie krajiny, vrátane pridružených štátov, sú poverené úlohami súvisiacimi s plnením rozpočtu.

               (7)V článku 17 ods. 4 nariadenia (EÚ) č. 514/2014 sa stanovuje oprávnenosť výdavkov vynaložených v roku 2014 zodpovedným orgánom, ktorý ešte nebol formálne určený, čím sa zaistí bezproblémový prechod medzi Fondom pre vonkajšie hranice a Fondom pre vnútornú bezpečnosť. Je dôležité, aby sa rovnaký zámer zohľadnil v tejto dohode. Vzhľadom na to, že táto dohoda nevstúpila do platnosti do konca roku 2014, je nevyhnutné zabezpečiť oprávnenosť výdavkov, ktoré vznikli pred formálnym určením zodpovedného orgánu, za predpokladu, že systémy riadenia a kontroly používané pred týmto formálnym určením boli v podstate rovnaké, ako tie, ktoré platia po formálnom určení zodpovedného orgánu.

               (8)V záujme zjednodušenia výpočtu a využívania ročných príspevkov, ktoré má Island uhradiť do nástroja Fondu pre vnútornú bezpečnosť pre hranice a víza, sa jeho príspevky na obdobie rokov 2014 až 2020 uhradia v piatich ročných splátkach od roku 2016 do roku 2020. Ročné príspevky sú od roku 2016 do roku 2018 stanovené v pevných sumách, zatiaľ čo príspevky splatné za roky 2019 a 2020 sa stanovia v roku 2019 na základe hrubého domáceho produktu všetkých štátov zúčastňujúcich sa na nástroji Fondu pre vnútornú bezpečnosť pre hranice a víza, pričom sa zohľadnia skutočne uhradené platby,

               SA DOHODLI TAKTO:

               Článok 1

               Rozsah pôsobnosti

               V tejto dohode sa stanovujú dodatočné pravidlá potrebné na účasť Islandu na nástroji Fondu pre vnútornú bezpečnosť pre hranice a víza v súlade s nariadením (EÚ) č. 515/2014.

               Článok 2

               Finančné hospodárenie a kontrola

               1.
                     Island príjme potrebné opatrenia na zabezpečenie súladu s ustanoveniami relevantnými z hľadiska finančného hospodárenia a kontroly, ktoré sú stanovené v Zmluve o Fungovaní Európskej únie („ZFEÚ“) a v sekundárnych právnych predpisoch.

               Ustanovenia ZFEÚ a sekundárnych právnych predpisov uvedené v prvom pododseku sú tieto:

               a)článok 287 ods. 1, 2 a 3 ZFEÚ;

               b)články 30, 32 a 57, článok 58 ods. 1 písm. c) bod i), článok 60 a články 79 ods. 2 a 108 ods. 2 nariadenia (EÚ, Euratom) č. 966/2012;

               c)články 32, 38, 42, 84, 88, 142 a 144 delegovaného nariadenia Komisie (EÚ) č. 1268/2012
                  5
               ;

               d)nariadenie Rady (Euratom, ES) č. 2185/96
                  6
               ;

               e)nariadenie Európskeho parlamentu a Rady (EÚ, Euratom) č. 883/2013
                  7
               .

               Zmluvné strany môžu rozhodnúť o zmene tohto zoznamu na základe vzájomnej dohody.

               2.
                     Island uplatňuje ustanovenia uvedené v odseku 1 na svojom území v súlade s touto dohodou.

               Článok 3

               Dodržiavanie zásady riadneho finančného hospodárenia

               Finančné prostriedky, ktoré sa pridelia Islandu v rámci nástroja Fondu pre vnútornú bezpečnosť pre hranice a víza, sa použijú v súlade so zásadou riadneho finančného hospodárenia.

               Článok 4

               Dodržiavanie zásady o konflikte záujmov

               Všetkým účastníkom finančných operácií a iným osobám zapojeným do plnenia rozpočtu a hospodárenia s rozpočtovými prostriedkami vrátane jeho prípravných aktov, auditu alebo kontroly, ktorí pôsobia na území Islandu, sa zakazujú akékoľvek kroky, ktoré môžu priviesť ich vlastné záujmy do konfliktu so záujmami Únie.

               Článok 5

               Výkon rozhodnutia

               Rozhodnutia prijaté Komisiou, ktorými sa ukladá finančný záväzok osobám iným než sú štáty, sa vykonávajú na území Islandu.

               Výkon rozhodnutia sa riadi pravidlami občianskeho súdneho konania platnými na Islande. Doložku vykonateľnosti pripojí k rozhodnutiu, a to len na základe jedinej formálnej náležitosti – overenia pravosti predmetného rozhodnutia, vnútroštátny orgán, ktorý na tento účel určí vláda Islandu a oznámi ho Komisii.

               Ak sú na žiadosť Komisie splnené uvedené formálne náležitosti, Komisia môže o výkon rozhodnutia v súlade s vnútroštátnym právom požiadať priamo príslušný orgán.

               Výkon rozhodnutia sa môže pozastaviť len rozhodnutím Súdneho dvora Európskej únie. Sťažnosti na protiprávny spôsob výkonu rozhodnutia však podliehajú právomoci súdov Islandu.

               Článok 6

               Ochrana finančných záujmov Únie proti podvodom

               1.Island:

               a)zamedzí podvodom a iným protiprávnym konaniam poškodzujúcim finančné záujmy Únie prostredníctvom opatrení, ktoré majú odradzujúci účinok a poskytujú účinnú ochranu na Islande;

               b)prijme na zamedzenie podvodom poškodzujúcim finančné záujmy Únie rovnaké opatrenia, aké prijíma na zamedzenie podvodom poškodzujúcim jeho vlastné finančné záujmy a

               c)koordinuje svoju činnosť zameranú na ochranu finančných záujmov Únie s členskými štátmi a Komisiou.

               2.Island prijme rovnocenné opatrenia ako tie, ktoré prijala Únia v súlade s článkom 325 ods. 4 ZFEÚ, ktoré sa uplatňujú v čase podpisu tejto dohody.

               V prípade, že Únia prijme v súlade s týmto článkom akékoľvek následné opatrenia, zmluvné strany sa môžu na základe spoločnej dohody rozhodnúť, že prijmú rovnocenné opatrenia.

               Článok 7

               Kontroly a inšpekcie Komisie (OLAF) na mieste

               Bez toho, aby boli dotknuté práva Komisie podľa článku 5 ods. 8 nariadenia (EÚ) č. 514/2014, je Komisia (Európsky úrad pre boj proti podvodom – OLAF) oprávnená vykonávať kontroly a inšpekcie na mieste na území Islandu, pokiaľ ide o nástroj Fondu pre vnútornú bezpečnosť pre hranice a víza, v súlade s podmienkami stanovenými v nariadení (Euratom, ES) č. 2185/96.

               Orgány Islandu uľahčujú kontroly a inšpekcie na mieste, ktoré sa môžu vykonávať spoločne s týmito orgánmi, ak si to želajú.

               Článok 8

               Dvor audítorov

               V súlade s článkom 287 ods. 3 ZFEÚ a prvou časťou, hlavou X, kapitolou 1 nariadenia (EÚ, Euratom) č. 966/2012 má Dvor audítorov v súvislosti s nástrojom Fondu pre vnútornú bezpečnosť pre hranice a víza možnosť vykonávať audit v priestoroch akéhokoľvek orgánu, ktorý spravuje príjmy alebo výdavky v mene Únie na území Islandu, vrátane priestorov akejkoľvek právnickej alebo fyzickej osoby, ktorá prijíma platby z rozpočtu.

               Audit na Islande vykonáva Dvor audítorov v súčinnosti s vnútroštátnymi subjektmi vykonávajúcimi audit alebo, ak nemajú potrebné právomoci, v súčinnosti s príslušnými vnútroštátnymi úradmi. Dvor audítorov a vnútroštátne subjekty vykonávajúce audit na Islande spolupracujú v duchu dôvery, pričom si zachovávajú svoju nezávislosť. Uvedené subjekty alebo úrady upovedomia Dvor audítorov o tom, či majú v úmysle zúčastniť sa auditu.

               Dvor audítorov má prinajmenšom rovnaké práva, aké má Komisia podľa článku 5 ods. 7 nariadenia (EÚ) č. 514/2014 a článku 7 tejto dohody.

               Článok 9

               Verejné obstarávanie

               Island uplatňuje ustanovenia svojich právnych predpisov o verejnom obstarávaní v súlade s prílohou XVI k Dohode o Európskom hospodárskom priestore
                  8
               .

               Článok 10

               Finančné príspevky

               1.V rokoch 2016 až 2018 prispieva Island do rozpočtu nástroja Fondu pre vnútornú bezpečnosť pre hranice a víza ročnými platbami v súlade s touto tabuľkou:

               (všetky sumy v EUR)

                        2016

                        2017

                        2018

                        Island

                        563 999

                        563 999

                        563 999

               2.Príspevky Islandu na roky 2019 a 2020 sa vypočítajú na základe jeho hrubého domáceho produktu (HDP) ako percentuálny podiel HDP všetkých štátov zúčastňujúcich sa na nástroji Fondu pre vnútornú bezpečnosť pre hranice a víza podľa vzorca stanoveného v prílohe.

               3.Finančné príspevky Islandu uvedené v tomto článku sú splatné bez ohľadu na dátum prijatia jeho národného programu uvedeného v článku 14 nariadenia (EÚ) č. 514/2014.

               Článok 11

               Použitie finančných príspevkov

               1.Celková výška ročných platieb v rokoch 2016 a 2017 sa pridelí takto:

               a)75 % na preskúmanie v polovici trvania uvedené v článku 8 nariadenia (EÚ) č. 515/2014;

               b)15 % na vývoj systémov IT uvedený v článku 15 nariadenia (EÚ) č. 515/2014, pokiaľ sa príslušné legislatívne akty Únie prijmú do 30. júna 2017;

               c)10 % na opatrenia Únie uvedené v článku 13 nariadenia (EÚ) č. 515/2014 a na núdzovú pomoc uvedenú v článku 14 nariadenia (EÚ) č. 515/2014.

               Ak sa suma uvedená v písmene b) nevyčlení alebo nevyčerpá, Komisia ju podľa postupu stanoveného v článku 5 ods. 5 písm. b) druhom pododseku nariadenia (EÚ) č. 515/2014 prerozdelí na osobitné opatrenia uvedené v článku 7 nariadenia (EÚ) č. 515/2014.

               Ak táto dohoda nenadobudne platnosť alebo sa nebude predbežne vykonávať do 1. júna 2017, celý príspevok Islandu sa použije v súlade s odsekom 2 tohto článku.

               2.Celková výška ročných platieb na roky 2018, 2019 a 2020 sa pridelí takto:

               a)40 % na osobitné opatrenia uvedené v článku 7 nariadenia (EÚ) č. 515/2014;

               b)50 % na vývoj systémov IT uvedený v článku 15 nariadenia (EÚ) č. 515/2014, pokiaľ sa príslušné legislatívne akty Únie prijmú do 31. decembra 2018;

               c)10 % na opatrenia Únie uvedené v článku 13 nariadenia (EÚ) č. 515/2014 a na núdzovú pomoc uvedenú v článku 14 nariadenia (EÚ) č. 515/2014.

               Ak sa suma uvedená v písmene b) nevyčlení alebo nevyčerpá, Komisia ju podľa postupu stanoveného v článku 5 ods. 5 písm. b) druhom pododseku nariadenia (EÚ) č. 515/2014 prerozdelí na osobitné opatrenia uvedené v článku 7 nariadenia (EÚ) č. 515/2014.

               3.Dodatočné sumy pridelené na preskúmanie v polovici trvania, opatrenia Únie, osobitné opatrenia alebo program zameraný na vývoj systémov IT sa použijú v súlade s príslušným postupom stanoveným v jednom z týchto ustanovení:

               a)článok 6 ods. 2 nariadenia (EÚ) č. 514/2014;

               b)článok 8 ods. 7 nariadenia (EÚ) č. 515/2014;

               c)článok 7 ods. 3 nariadenia (EÚ) č. 515/2014;

               d)článok 15 druhý pododsek nariadenia (EÚ) č. 515/2014.

               4.
                     Komisia môže z platieb uhradených Islandom použiť každý rok sumu do výšky 4 076 EUR na financovanie administratívnych výdavkov na pracovníkov alebo externých pracovníkov potrebných na podporu vykonávania nariadenia (EÚ) č. 515/2014 a tejto dohody Islandom.

               Článok 12

               Zachovanie dôverného charakteru informácií

               Informácie oznámené alebo získané v akejkoľvek forme podľa tejto dohody sú predmetom služobného tajomstva a sú chránené rovnakým spôsobom, akým sa podobné informácie chránia ustanoveniami uplatniteľnými na inštitúcie Únie a právnymi predpismi Islandu. Takéto informácie sa môžu oznámiť len osobám v rámci inštitúcií Únie alebo členských štátov či na Islande, ktorých funkcie si vyžadujú, aby s nimi boli oboznámené, a môžu byť použité len na účely zabezpečenia účinnej ochrany finančných záujmov zmluvných strán.

               Článok 13

               Určenie zodpovedného orgánu

               1.
                     Island čo najskôr po schválení národného programu oznámi Komisii formálne určenie zodpovedného orgánu na ministerskej úrovni, ktorý zodpovedá za riadenie a kontrolu výdavkov v rámci nástroja Fondu pre vnútornú bezpečnosť pre hranice a víza.

               2.
                     Určenie uvedené v odseku 1 sa uskutoční za predpokladu, že subjekt spĺňa kritériá určenia súvisiace s vnútorným prostredím, kontrolnými činnosťami, informáciami, komunikáciou a monitorovaním stanovené v nariadení (EÚ) č. 514/2014 alebo na jeho základe.

               3.
                     Určenie zodpovedného orgánu sa opiera o stanovisko subjektu vykonávajúceho audit – môže ním byť orgán auditu –, ktorý posudzuje dodržiavanie kritérií určenia zo strany zodpovedného orgánu. Uvedený subjekt môže byť samostatnou verejnou inštitúciou zodpovednou za monitorovanie, hodnotenie a audit správy. Subjekt vykonávajúci audit funguje nezávisle od zodpovedného orgánu a svoju prácu vykonáva v súlade s medzinárodne prijatými štandardmi auditu. Island môže svoje rozhodnutie o určení založiť na tom, či sú systémy riadenia a kontroly v zásade rovnaké ako tie, ktoré už boli zavedené v predchádzajúcom období, a či fungujú účinne. Ak existujúce výsledky auditu a kontroly preukážu, že určený subjekt už viac nespĺňa kritériá určenia, Island prijme opatrenia potrebné na zabezpečenie toho, aby sa nedostatky vo vykonávaní úloh tohto subjektu odstránili, a to vrátane ukončenia jeho určenia.

               Článok 14

               Vymedzenie rozpočtového roka

               Na účely tejto dohody zahŕňa rozpočtový rok, ako sa uvádza v článku 60 ods. 5 nariadenia (EÚ, Euratom) č. 966/2012, uhradené výdavky a získané príjmy, ktoré boli zahrnuté do účtov zodpovedného orgánu v období od 16. októbra roku „N – 1“ do 15. októbra roku „N“.

               Článok 15

               Oprávnenosť výdavkov

               Odchylne od článku 17 ods. 3 písm. b) a ods. 4 nariadenia (EÚ) č. 514/2014 sú oprávnené aj výdavky, ak ich zodpovedný orgán vyplatil pred tým, ako bol formálne určený v súlade s článkom 13 tejto dohody, za predpokladu, že systémy riadenia a kontroly používané pred týmto formálnym určením boli v podstate rovnaké, ako tie, ktoré platia po formálnom určení zodpovedného orgánu.

               Článok 16

               Žiadosť o platbu ročného zostatku

               1.
                     Do 15. februára roku nasledujúceho po príslušnom rozpočtovom roku Island predloží Komisii dokumenty a informácie požadované podľa článku 60 ods. 5 prvého pododseku písm. b) a c) nariadenia (EÚ, Euratom) č. 966/2012.

               Odchylne od článku 44 ods. 1 nariadenia (EÚ) č. 514/2014 a v súlade článkom 60 ods. 5 tretím pododsekom nariadenia (EÚ, Euratom) č. 966/2012 predloží Island Komisii do 15. marca roku nasledujúceho po príslušnom rozpočtovom roku posudok uvedený v článku 60 ods. 5 druhom pododseku nariadenia (EÚ, Euratom) č. 966/2012.

               Predložené dokumenty uvedené v tomto odseku slúžia ako žiadosť o platbu ročného zostatku.

               2.
                     Dokumenty uvedené v odseku 1 sa vypracujú podľa vzorov prijatých Komisiou na základe článku 44 ods. 3 nariadenia (EÚ) č. 514/2014.

               Článok 17

               Správa o vykonávaní

               Odchylne od článku 54 ods. 1 nariadenia (EÚ) č. 514/2014 a v súlade článkom 60 ods. 5 tretím pododsekom nariadenia (EÚ, Euratom) č. 966/2012 predloží Island Komisii do 15. februára každého roku až do roku 2022 vrátane výročnú správu o vykonávaní národného programu v predchádzajúcom rozpočtovom roku a tieto informácie môže na príslušnej úrovni uverejniť.

               Prvá výročná správa o vykonávaní národného programu sa predloží 15. februára po nadobudnutí platnosti tejto dohody alebo po začatí jej predbežného vykonávania.

               Prvá správa bude pokrývať rozpočtové roky od roku 2014 až do rozpočtového roku pred termínom predloženia prvej výročnej správy v súlade s druhým odsekom. Záverečnú správu o vykonávaní národného programu predloží Island do 31. decembra 2023.

               Článok 18

               Systém na elektronickú výmenu údajov

               Každá oficiálna výmena informácií medzi Islandom a Komisiou sa v súlade s článkom 24 ods. 5 nariadenia (EÚ) č. 514/2014 vykoná prostredníctvom systému na elektronickú výmenu údajov, ktorý na tento účel poskytne Komisia.

               Článok 19

               Nadobudnutie platnosti

               1.Depozitárom tejto dohody je Generálny tajomník Rady Európskej únie.

               2.Zmluvné strany túto dohodu schvália v súlade so svojimi vlastnými postupmi. Zmluvné strany si navzájom oznámia ukončenie týchto postupov.

               3.Táto dohoda nadobúda platnosť prvým dňom prvého mesiaca, ktorý nasleduje po dni posledného oznámenia uvedeného v odseku 2.

               4.Bez toho, aby boli dotknuté ústavné požiadavky, zmluvné strany vykonávajú túto dohodu, s výnimkou článku 5, predbežne odo dňa nasledujúceho po jej podpise.

               Článok 20

               Platnosť a ukončenie platnosti dohody

               1.Únia aj Island môžu túto dohodu vypovedať oznámením svojho rozhodnutia druhej zmluvnej strane. Táto dohoda sa prestane uplatňovať po troch mesiacoch odo dňa takéhoto oznámenia. Realizácia projektov a činností prebiehajúcich v čase vypovedania dohody pokračuje za podmienok stanovených v tejto dohode. Zmluvné strany sa spoločne dohodnú na vyriešení akýchkoľvek ďalších dôsledkov výpovede dohody.

               2.Platnosť tejto dohody sa skončí ukončením platnosti dohody o pridružení s Islandom a Nórskom v súlade s článkom 8 ods. 4, článkom 11 ods. 3 alebo článkom 16 dohody o pridružení s Islandom a Nórskom.

               Článok 21

               Jazyky

               Táto dohoda je vyhotovená v jedinom pôvodnom vyhotovení v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a islandskom jazyku, pričom každé znenie je rovnako autentické.

               V Bruseli dňa … mesiaca … v roku ….

               Za Európsku úniu
                     Za Island

               PRÍLOHA

               Vzorec na výpočet finančných príspevkov na roky 2019 a 2020 a platobné údaje

               Finančný príspevok Islandu do nástroja Fondu pre vnútornú bezpečnosť pre hranice a víza uvedený v článku 5 ods. 7 druhom a treťom pododseku nariadenia č. 515/2014 sa na roky 2019 a 2020 vypočítava takto:

               Pre každý jeden rok od roku 2013 do roku 2017 sa konečné údaje o hrubom domácom produkte (HDP) Islandu dostupné k 31. marcu 2019 vydelia súčtom HDP všetkých štátov zúčastňujúcich sa na nástroji Fondu pre vnútornú bezpečnosť pre hranice a víza za príslušný rok. Priemer získaných piatich percentných podielov za roky 2013 až 2017 sa uplatní na sumu skutočných ročných rozpočtových prostriedkov pre nástroj Fondu pre vnútornú bezpečnosť pre hranice a víza na roky 2014 až 2019 a na ročné viazané rozpočtové prostriedky pre nástroj Fondu pre vnútornú bezpečnosť pre hranice a víza na rok 2020, ako sú zahrnuté v návrhu všeobecného rozpočtu Európskej únie na rozpočtový rok 2020 schválenom Komisiou s cieľom získať celkovú sumu, ktorú má Island uhradiť za celé obdobie vykonávania nástroja Fondu pre vnútornú bezpečnosť pre hranice a víza. Z tejto sumy sa odrátajú ročné platby skutočne uhradené Islandom v súlade s článkom 10 ods. 1 tejto dohody, aby sa získala celková suma príspevkov na roky 2019 a 2020. Polovica tejto sumy sa uhradí v roku 2019 a druhá polovica v roku 2020.

               Finančný príspevok sa uhrádza v eurách.

               Island uhradí svoj príslušný finančný príspevok najneskôr 45 dní po doručení oznámenia o dlhu. V prípade akéhokoľvek omeškania úhrady príspevku vzniká povinnosť zaplatiť úrok z omeškania z neuhradenej sumy od dátumu splatnosti. Úrokovou sadzbou je sadzba, ktorú Európska centrálna banka uplatňuje na svoje hlavné refinančné operácie, uverejnená v sérii C Úradného vestníka Európskej únie a platná v prvý kalendárny deň mesiaca splatnosti pohľadávky, zvýšená o 3,5 percentuálneho bodu.

                     (1)

                        Ú. v. ES L 176, 10.7.1999, s. 36.

                     (2)

                        Nariadenie Európskeho parlamentu a Rady (EÚ) č. 515/2014 zo 16. apríla 2014, ktorým sa ako súčasť Fondu pre vnútornú bezpečnosť zriaďuje nástroj pre finančnú podporu v oblasti vonkajších hraníc a víz a ktorým sa zrušuje rozhodnutie č. 574/2007/ES (Ú. v. EÚ L 150, 20.5.2014, s. 143).

                     (3)

                        Nariadenie Európskeho parlamentu a Rady (EÚ) č. 514/2014 zo 16. apríla 2014, ktorým sa stanovujú všeobecné ustanovenia o Fonde pre azyl, migráciu a integráciu a o nástroji pre finančnú podporu v oblasti policajnej spolupráce, predchádzania trestnej činnosti, boja proti trestnej činnosti a krízového riadenia (Ú. v. EÚ L 150, 20.5.2014, s. 112).

                     (4)

                        Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1), naposledy zmenené nariadením (EÚ, Euratom) č. 547/2014 z 15. mája 2014 (Ú. v. EÚ L 163, 29.5.2014, s. 18).

                     (5)

                        Delegované nariadenie Komisie (EÚ) č. 1268/2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 362, 31.12.2012, s. 1).

                     (6)

                        Nariadenie Rady (Euratom, ES) č. 2185/96 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (Ú. v. ES L 292, 15.11.1996, s. 2).

                     (7)

                        Nariadenie Európskeho parlamentu a Rady (EÚ, Euratom) č. 883/2013 z 11. septembra 2013 o vyšetrovaniach vykonávaných Európskym úradom pre boj proti podvodom (OLAF), ktorým sa zrušuje nariadenie Európskeho parlamentu a Rady (ES) č. 1073/1999 a nariadenie Rady (Euratom) č. 1074/1999 (Ú. v. EÚ L 248, 18.9.2013, s. 1).

                     (8)

                        Ú. v. ES L 1, 3.1.1994, s. 461.


				|

		52012PC0409

			Návrh ROZHODNUTIE RADY ktorým sa Litovskej republike povoľuje predĺžiť uplatňovanie opatrenia odchyľujúceho sa od článku 193 smernice 2006/112/ES o spoločnom systéme dane z pridanej hodnoty /* COM/2012/0409 final - 2012/0200 (NLE) */

			   	DÔVODOVÁ SPRÁVA
1.           KONTEXT NÁVRHU
Dôvody a ciele návrhu
Podľa článku 395 smernice Rady
2006/112/ES z 28. novembra 2006 o spoločnom systéme dane z pridanej
hodnoty[1]
(ďalej len „smernica o DPH“) môže Rada, ktorá koná jednomyseľne na
návrh Komisie, povoliť ktorémukoľvek členskému štátu
uplatňovať osobitné opatrenia odchyľujúce sa od ustanovení
uvedenej smernice s cieľom zjednodušiť postup pri výbere dane
alebo zabrániť určitým druhom daňových únikov alebo vyhýbaniu sa
daňovým povinnostiam.
Listom, ktorý Komisia zaevidovala 8. februára
2012, Litovská republika (ďalej len „Litva“) požiadala o povolenie
naďalej uplatňovať opatrenie odchyľujúce sa od článku
193 smernice o DPH.
O žiadosti predloženej Litvou Komisia v súlade
s článkom 395 ods. 2 smernice o DPH informovala ostatné členské štáty
listom zo 4. apríla 2012. Listom z 11. apríla 2012 Komisia oznámila Litve,
že má všetky informácie, ktoré považuje za potrebné na posúdenie danej
žiadosti.
Všeobecný kontext
Litovská vláda požaduje predĺženie
súčasného uplatňovania mechanizmu prenesenia daňovej povinnosti,
pokiaľ ide o dodávky dreva a dodávky tovarov
a poskytovanie služieb zdaniteľnými osobami, ktoré sú v
konkurznom konaní alebo reštrukturalizačnom konaní pod súdnym dohľadom.
Pokiaľ ide o dodávky dreva, Litva
čelila tomu, že značný počet obchodníkov si neplnilo svoje
povinnosti. Podniky pôsobiace v tomto odvetví sú bežne malopredajcovia
a sprostredkovatelia, ktorí často zaniknú bez toho, aby odviedli
daňovým úradom daň, ktorú vyfakturovali za svoje dodávky, pričom
svojim zákazníkom nechajú platnú faktúru, ktorá ich oprávňuje na
odpočet DPH.
Zdaniteľné osoby, ktoré sú v konkurznom
konaní alebo reštrukturalizačnom konaní pod súdnym dohľadom,
často DPH, ktorú im zákazníci zaplatili, neodviedli daňovým orgánom.
Avšak nákupca, pokiaľ ide o obchodníka plniaceho si svoje povinnosti, by
si stále mohol odpočítať DPH, ktorá mu bola vyfakturovaná.
Odchylne od všeobecného pravidla stanoveného v
článku 193 smernice o DPH na základe mechanizmu prenesenia daňovej
povinnosti sa povinnosť zaplatiť DPH v prípade domácich
transakcií prenáša na zákazníka (v prípade, že je zdaniteľnou osobou).
Toto odchyľujúce sa opatrenie bolo
pôvodne povolené rozhodnutím Rady 2006/388/ES z 15. mája 2006[2] (zahŕňalo aj dodávky
železného odpadu a šrotu a poskytovanie konštrukčných prác, na ktoré sa
teraz vzťahuje článok 199 smernice o DPH). Uplatňovanie tohto
odchyľujúceho sa opatrenia na dodávky dreva a dodávky tovaru a
poskytovanie služieb zdaniteľnými osobami, ktoré sú v konkurznom konaní
alebo reštrukturalizačnom konaní pod súdnym dohľadom, sa
predĺžilo vykonávacím rozhodnutím Rady 2010/99/EÚ zo 16. februára 2010[3].
Komisia usudzuje, že situácia, na ktorej sa
zakladala pôvodná odchýlka, pretrváva. Litva tvrdí, že závery daňových
vyšetrovaní preukázali účinnosť odchýlky tak v prípade dodávok dreva,
ako aj dodávok tovaru a poskytovania služieb zdaniteľnými osobami, ktoré
sú v konkurznom konaní alebo reštrukturalizačnom konaní pod súdnym
dohľadom. Odchýlka by sa preto mala povoliť na ďalšie obmedzené
obdobie.
V prípade, že Litva by uvažovala o ďalšom
predĺžení tohto odchyľujúceho sa opatrenia na obdobie po roku 2015,
Komisii by sa mala zároveň s uvedenou žiadosťou o predĺženie
predložiť hodnotiaca správa, a to najneskôr 1. apríla 2015.
Existujúce ustanovenia v oblasti návrhu
Podobné odchýlky v súvislosti s článkom
193 smernice o DPH boli udelené iným členským štátom.
Súlad s ostatnými politikami
a cieľmi Únie
Neuplatňuje sa.
2.           VÝSLEDKY KONZULTÁCIÍ SO
ZAINTERESOVANÝMI STRANAMI A POSÚDENÍ VPLYVU
Konzultácie so zainteresovanými stranami
Neopodstatnené.
Získavanie a využívanie expertízy
Externá expertíza nebola potrebná.
Posúdenie vplyvu
Návrh na rozhodnutie Rady sa zameriava na
zjednodušenie postupu pri výbere dane a boj proti možnému úniku DPH alebo
vyhýbaniu sa daňovej povinnosti, a má preto potenciálny pozitívny
hospodársky vplyv.
Tento dosah bude v každom prípade obmedzený v
dôsledku úzkeho rozsahu pôsobnosti danej odchýlky.
3.           PRÁVNE PRVKY NÁVRHU
Zhrnutie navrhovaného opatrenia
Rozhodnutím sa Litve povoľuje, aby
naďalej uplatňovala opatrenie odchyľujúce sa od článku 193
smernice o DPH, pokiaľ ide o využívanie mechanizmu prenesenia daňovej
povinnosti v prípade dodávok dreva a v prípade dodávok tovaru a poskytovania
služieb podnikmi, ktoré sú v konkurznom konaní alebo reštrukturalizačnom
konaní pod súdnym dohľadom.
Právny základ
Článok 395 smernice o DPH.
Zásada subsidiarity
V súlade s článkom 395 smernice o DPH
musí členský štát, ktorý chce zaviesť opatrenia odchyľujúce sa
od uvedenej smernice, získať povolenie od Rady, ktoré má podobu
rozhodnutia Rady. Návrh je teda v súlade so zásadou subsidiarity.
Zásada proporcionality
Návrh je v súlade so zásadou proporcionality z
týchto dôvodov:
Toto rozhodnutie sa týka povolenia udeleného
členskému štátu na jeho vlastnú žiadosť a neukladá sa ním žiadna
povinnosť.
Vzhľadom na obmedzený rozsah pôsobnosti
odchýlky je osobitné opatrenie úmerné sledovanému cieľu.
Výber nástrojov
Podľa článku 395 smernice o DPH je
výnimka od spoločných pravidiel o DPH možná iba na základe povolenia Rady
konajúcej jednomyseľne na návrh Komisie. Okrem toho je rozhodnutie Rady
najvhodnejším nástrojom, pretože môže byť určené jednotlivým
členským štátom.
4.           VPLYV NA ROZPOČET
Návrh nemá žiadny vplyv na rozpočet EÚ.
5.           NEPOVINNÉ PRVKY
Doložka o preskúmaní/revízii/ukončení
platnosti
Návrh obsahuje doložku o ukončení
platnosti.
2012/0200 (NLE)
Návrh
ROZHODNUTIE RADY
ktorým sa Litovskej republike povoľuje
predĺžiť uplatňovanie opatrenia odchyľujúceho sa od
článku 193 smernice 2006/112/ES o spoločnom systéme dane z pridanej
hodnoty
RADA EURÓPSKEJ ÚNIE,
so zreteľom na Zmluvu o fungovaní
Európskej únie, a najmä na jej článok 291 ods. 2,
so zreteľom na smernicu Rady 2006/112/ES
z 28. novembra 2006 o spoločnom systéme dane z pridanej hodnoty[4], a najmä na jej článok 395
ods. 1,
so zreteľom na návrh Európskej komisie,
keďže:
(1)(1)   Listom, ktorý Komisia zaevidovala 8. februára 2012, Litovská
republika (ďalej len „Litva“) požiadala o povolenie naďalej
uplatňovať opatrenie odchyľujúce sa od ustanovení smernice 2006/112/ES,
ktoré sa vzťahuje na osobu povinnú zaplatiť daň z pridanej
hodnoty (ďalej len „DPH“) daňovým úradom.
(2)(2)   V súlade s článkom 395 ods. 2 smernice 2006/112/ES Komisia
listom zo 4. apríla 2012 informovala ostatné členské štáty o žiadosti
predloženej Litvou. Listom z 11. apríla 2012 Komisia oznámila
Litve, že má k dispozícii všetky informácie, ktoré považuje za potrebné na
posúdenie tejto žiadosti.
(3)(3)   Rozhodnutím Rady 2006/388/ES z 15. mája 2006, ktorým sa Litovskej
republike povoľuje uplatňovanie opatrenia odchylne od článku 21
šiestej smernice 77/388/EHS o zosúladení právnych predpisov členských
štátov týkajúcich sa daní z obratu[5],
sa Litve povolilo okrem iného zabezpečiť, aby povinnosť
zaplatiť DPH za dodávky tovarov a poskytnutia služieb v prípade
konkurzného konania alebo reštrukturalizačného konania pod súdnym
dohľadom a v prípade dodávok dreva mal príjemca.
(4)(4)   Vykonávacím rozhodnutím Rady 2010/99/EÚ zo 16. februára 2010,
ktorým sa Litovskej republike povoľuje predĺžiť
uplatňovanie opatrenia odchyľujúceho sa od článku 193 smernice
2006/112/ES o spoločnom systéme dane z pridanej hodnoty[6], sa uplatňovanie uvedeného
odchyľujúceho sa opatrenia predĺžilo.
(5)(5)   Daňové vyšetrovania a analýzy, ktoré vykonali litovské
daňové orgány, poukázali na účinnosť predmetného
odchyľujúceho sa opatrenia.
(6)(6)   Komisia usudzuje, že právna a skutková situácia, ktorá
opodstatňovala terajšie uplatňovanie predmetného odchyľujúceho
sa opatrenia, sa nezmenila a naďalej pretrváva. Litve by sa preto
malo povoliť uplatňovať toto opatrenie na ďalšie obmedzené
obdobie.
(7)(7)   V prípade, že Litva by uvažovala o ďalšom predĺžení
tohto odchyľujúceho sa opatrenia na obdobie po roku 2015, Komisii by sa
mala súčasne s uvedenou žiadosťou o predĺženie predložiť
hodnotiaca správa, a to najneskôr 1. apríla 2015.
(8)(8)   Daná odchýlka nebude mať negatívny vplyv na vlastné zdroje
Európskej únie pochádzajúce z DPH,
PRIJALA TOTO ROZHODNUTIE:
Článok 1
Článok 2 rozhodnutia 2010/99/ES sa
nahrádza týmto textom:
„Článok 2
Toto rozhodnutie nadobúda účinnosť
dňom jeho oznámenia.
Uplatňuje sa od 1. januára 2013 do 31.
decembra 2015. Žiadosť o predĺženie opatrenia stanoveného v tomto
rozhodnutí sa Komisii predloží najneskôr 1. apríla 2015 a doplní sa správou,
ktorej súčasťou bude preskúmanie uplatňovania daného opatrenia.“

Článok 2
Toto rozhodnutie je určené Litovskej
republike.
V Bruseli
                                                                       Za
Radu
                                                                       predseda
[1]               Ú. v. EÚ L 347, 11.12.2006, s. 1.
[2]               Ú. v. EÚ L 150, 3.6.2006, s. 13–14.
[3]               Ú. v. EÚ L 45, 20.2.2010, s. 10–11.
[4]               Ú. v. EÚ L 347, 11.12.2006, s. 1.
[5]               Ú. v. EÚ L 150, 3.6.2006, s. 13–14.
[6]               Ú. v. EÚ L 45, 20.2.2010, s. 10–11.